title: Edmund von Berg

text: Suomen metsänhoidon kehittämiseksi Suomen senaatti päätti kutsua ulkomaisen metsäasiantuntijan antamaan neuvoja. Maanmittaus- ja metsähallituksen ylijohtaja C. W. Gyldén ehdotti Edmund von Bergiä. Tharandtin metsäakatemian johtaja von Berg suostui ja hän sai vuonna 1858 tehtäväkseen tarkastaa Suomen metsien tila eri puolilla maata ja tehdä tarkastuksen perusteella selvitys ja toimenpidesuositukset Suomen senaatille.


title: Edmund von Berg

text: Von Bergin heinä-elokuussa 1858 tekemä tarkastusmatka kesti noin puolitoista kuukautta. Hän kävi pohjoisessa aina Lapissa asti ja tutki paluumatkalla vielä Kainuun ja Itä-Suomen metsiä. Von Bergin mukana kulkivat C. W. Gyldén ja vapaaherra Rabbe Zakarias Wrede. Von Bergin tarkastusmatkaa onkin pidetty "tilaustyönä" jonka avulla korkeat virkamiehet halusivat saada arvostetun ulkomaisen asiantuntijan hyväksyvän lausunnon jo valmiiksi suunnittelemilleen toimille.


title: Edmund von Berg

text: Selvityksessään von Berg oli sitä mieltä että rajoittamaton kaskiviljely, karjan metsälaidunnus ja tervanpoltto olivat tehneet pahoja tuhoja Suomen metsissä. Hän totesi muun muassa että:


title: Edmund von Berg

text: Von Berg ehdotti että kaskiviljely olisi kiellettävä ja sahateollisuudelle asetetut rajoitukset olisi poistettava jotta sahatavaran vienti pääsisi käyntiin. Tervanpoltto ei von Bergin mielestä saanut olla metsän pääasiallinen käyttötapa vaan sen olisi oltava vain sivuelinkeino. Samoin Suomeen olisi perustettava metsähallitus joka huolehtisi metsien hoidosta. Hän ehdotti neliportaista hallintomallia jossa ylimpänä olisi keskushallitus, sitten ylimetsänhoitajat, metsänhoitajat ja alimpana tasona metsänvartijat. Von Berg antoi myös suosituksia siitä metsäalan koulutus pitäsi Suomessa järjestää.


title: Edmund von Berg

text: Von Bergin selvitys ilmestyi Saksassa 1858 nimellä "Die Wälder in Finland" ja se julkaistiin samana vuonna Suomessa ruotsin- ja suomenkielisinä käännöksinä ("Kertomus Suomenmaan metsistä"). Suomessa J. V. Snellman suhtautui kriittisesti von Bergin selvitykseen ja piti sitä suomalaisten virkamiesten tilaustyönä. Snellmanin mielestä talonpojat kykenivät itse hoitamaan metsiä vastuullisesti ilman kallista metsähallinto-organisaatiota ja Suomessa oli päinvastoin lisättävä metsänhakkuita lisämaan saamiseksi maatalouden käyttöön.


title: Edmund von Berg

text: Von Bergin vierailun tuloksena Suomeen perustettiin metsähallitus 1859 ja Evolla aloitettiin 1862 metsänhoitajien koulutus saksalaisten esikuvien mukaan. Suomessa otettiin Saksan mallin mukaan käyttöön neliportainen valtionmetsien aluehallinto. Vaikka vuonna 1921 Suomessa lakkautettiin ylimetsänhoitajapiirit, niin neliportainen aluehallinto on säilynyt nykypäivään saakka.


title: Fairbanks North Star

text: Fairbanks North Star on hallintoalue, eli borough, Alaskassa. Alueen pinta-ala on 19 280 km², joten se on hieman New Jerseyn osavaltiota pienempi. Kunnan asukasluku on 97 581, ja asukastiheys on 5/km². Hallintoalueen suurin kaupunki ja keskus on Fairbanks. Alueella vallitsee kylmätalvinen, ja lämminkesäinen mannerilmasto. Hallintoalue perustettiin vuonna 1964.


title: Fairbanks North Star

text: Hallintalueen kaupunkeja ja kyliä:


title: Kadun haukat

text: Kadun haukat ("Nighthawks") on vuonna 1981 valmistunut, Bruce Malmuthin ohjaama toimintatrilleri. Elokuvan pääosissa esiintyvät Sylvester Stallone, Rutger Hauer, Billy Dee Williams ja Lindsay Wagner. Elokuva ei saanut jatko-osia, vaikka oli menestynyt kohtuullisen hyvin. Elokuvan ensi-ilta oli yhdysvalloissa 4. huhtikuuta 1981.


title: Kadun haukat

text: Deke DaSilva (Sylvester Stallone) ja Willis "Willie" Fox (Billy Dee Williams) ovat tavallista kovaotteisimpia poliiseja, jotka hakkaavat kujien rikollisia. Toimintapari on lopen kyllästynyt tavalliseen poliisitoimintaan, ja hoitelevat rikoksia omin keinoin. Kun euroopan pahin terroristi Wulfgar (Rutger Hauer) alkaa toimia, poliisiaseman täytyy kouluttaa DaSilvasta ja Foxista aseman terroristiekspertit. Pian Wulfgar kuitenkin tappaa näihden kouluttajan, ja sota on julistettu.


title: Fanaloka

text: Fanaloka eli valefossa ("Fossa fossana") on Madagaskarin saarella elävä petonisäkäs. Se on "Fossa"-suvun ainoa edustaja. Tieteellisen nimensä takia se sekoitetaan joskus samalla saarella elävään fossaan. Fanaloka eroaa siitä kuitenkin selvästi ulkonäöltään. Laji luettiin aiemmin sivettieläimiin, nykyään "Eupleridae"-heimoon.


title: Fanaloka

text: Fanalokan ruumiinpituus on 40-50 senttiä, hännän 20 senttiä. Koiraat ovat naaraita painavampia, sillä koiraan paino on 2,0 kiloa, naaraan 1,5 Naaraat ovat kuitenkin yleensä pidempiä. Fanalokan pää muistuttaa kettua, muu ruumis kissaa. Turkki on lyhyt ja tiheä. Sen pääväri on ruskehtavanharmaa. Selässä ja päässä on myös harmaata. Selässä kulkee mustia raitoja pitkittäissuuntaisesti, kupeilla ja ruumiin takaosassa on riveinä erimuotoisia täpliä ja pilkkuja. Vatsapuoli on vaalea etenkin alavatsan kohdalta, usein lähes valkea. Hännän alapintaa raidoittavat tummat poikkijuovat. Korvat ovat pienet ja pyöreäkärkiset. Korvien juuressa on selvärajainen valkoinen laikku. Raajat hennot ja lyhyet, kynnet sisäänvedettävät. Fanalokalta puuttuu genetille ja muille sivettikissoille tyypillinen pystyyn nouseva selkäharja.


title: Fanaloka

text: Fanaloka on Madagaskarissa kotoperäinen laji. Sitä tavataan saaren luoteis- ja itäosista laikuttaisesti pohjoisesta etelään. Pohjoisessa levinneisyys ulottuu Montagne d'Ambren kansallispuistoon, kaakossa Andohahelan kansallispuistoon. Tärkeitä alueita ovat Masoalan niemimaa, Mananaran sademetsät ja Ambatovakyn, Zahamena, ja Andohahelan metsäalueet. Fanaloka elää merenpinnan tasosta ainakin 1 600 metrin korkeuteen asti.


title: Fanaloka

text: Laji on yhä paikoin yleinen, mutta määrä on laskussa elinympäristöjen vähenemisen, laajan pyynnin ja vieraiden petoeläinten tulon takia. Saarelle tuodut kissat, koirat ja pikkusivettikissat ovat kilpailijoita, ja koirat todennäköisesti myös fanalokan saalistajia. Määrän arvellaan vähentyneen 20–25 prosenttia viimeisten kymmenen vuoden aikana. Fanaloka luokitellaan nyt silmälläpidettäväksi lajiksi. Laji elää useassa kansallispuistossa sekä muilla luonnonsuojelualueilla. Se kuuluu myös CITES-sopimuksen liitteeseen II.


title: Fanaloka

text: Fanalokan elinympäristöä ovat kosteat, ikivihreät alankomaan metsät sekä ylänkö- ja rannikkometsät. Se elää myös jokien ja kosteikkojen luona. Laji elää myös Ankaranan kuivametsissä, joissa puut pudottavat lehtensä kasvukauden jälkeen. Laji ei viihdy sekundäärimetsissä.


title: Fanaloka

text: Fanaloka on yöaktiivinen petoja välttääkseen ja piileskelee päivät puunrunkojen onkaloissa, kaatuneen puun alla tai kivien suojissa. Sen elintavat tunnetaan huonosti. Kirjavan turkkinsa ansiosta fanaloka sulautuu hyvin ympäristöönsä. Fanalokat elävät pareittain. Ne ilmoittavat yhteisen reviirin rajoista ääntelemällä ja poskien ja anuksen hajurauhasten eritteillä. Reviiri on noin neliömailin kokoinen (noin 2,5 neliökilometriä). Fanalokat ovat muutoin melko hiljaisia. Ääntelyyn kuuluvat vinkumista ja kirkumista muistuttavat äänet sekä ”coq-coq”, jota ne käyttävät, kun paikalla on enemmän kuin yksi lajitoveri. Aikuisella fanalokalla on vain vähän vihollisia, mutta nuoret yksilöt voivat joutua käärmeiden, petolintujen ja muiden saalistajien uhreiksi. Fanalokan ekologinen lokero Madagaskarissa vastaa kettujen ja kissojen tehtävää luonnossa.


title: Fanaloka

text: Fanaloka hankkii ravintonsa metsänpohjalta ja puiden alaosista. Se saalistaa tanrekkeja, jyrsijöitä, sammakoita, lintuja, matelijoita ja selkärangattomia. Ne syövät joskus myös hedelmiä. Vankeudessa elävät yksilöt täydentävät mielellään lihapainotteista ruokavaliotaan erityisesti banaaneilla. Jokien varsilla ne pyydystävät kaloja, etenkin ankeriaita, äyriäisiä ja sammakoita. Fanalokat varastoivat etenkin häntäänsä rasvaa talvikuukausiksi, kun ruokaa on niukasti. Häntä voi muodostaa kokonaispanosta 25 %.


title: Fanaloka

text: Fanalokien kiima-aika on elo–syyskuussa ja naaras synnyttää yhden poikasen marras–joulukuussa. Vastasyntynyt poikanen painaa keskimäärin 67,5 grammaa ja on syntyessään hyvin kehittynyt, sen silmät ovat jo tällöin auenneet ja turkki täysin kehittynyt. Poikanen kävelee noin kolmen päivän ikäisenä ja alkaa syödä lihaa kolmen kuukauden iässä. Imetys kestää kahdesta kolmeen kuukautta. Poikanen pysyy vanhempiensa luona noin vuoden ja lähtee sen jälkeen etsimään omaa elinaluetta.


title: Nuorten Naisten Kristillinen Yhdistys

text: Nuorten Naisten Kristillinen Yhdistys (NNKY) on kansainvälinen nais- ja nuorisojärjestö. Järjestön johtavia periaatteita ovat ekumeenisuus, kansainvälisyys, avoimuus, oikeudenmukaisuus ja pyrkimys tasa-arvoon. Tärkeitä työmuotoja perinteisemmän arjen tukemisen ohella ovat naisiin kohdistuvan väkivallan ja ihmiskaupan vastustaminen.


title: Nuorten Naisten Kristillinen Yhdistys

text: Ensimmäiset NNKY-yhdistykset aloittivat toimintansa Englannissa 1850-luvulla. NNKY:n Maailmanliitto World YWCA on perustettu vuonna 1894. 1896 perustettu NNKY on Suomen vanhimpia naisjärjestöjä.


title: Nuorten Naisten Kristillinen Yhdistys

text: NNKY on maailman laajin kristillinen naisliike, jonka toiminnassa painotetaan kasvua erilaisuuden kohtaamiseen ja rohkaistaan eri-ikäisiä naisia aktiivisesti osallistumaan yhteisönsä toimintaan ja päätöksentekoon niin paikallisella kuin kansainväliselläkin tasolla.


title: Nuorten Naisten Kristillinen Yhdistys

text: NNKY-liike toimii 125 maassa noin 23 000 yhteisössä ja toiminnassa on mukana yli 25 miljoonaa naista ja tyttöä. Maailmanlaaja NNKY pyrkii naisten ja tyttöjen aseman parantamiseen koulutuksen, pienlainojen ja kehitysprojektien avulla: järjestö vastustaa naisiin kohdistuvaa väkivaltaa ja naiskauppaa ja tekee vaikuttamistyötä hiv-tartunnan saaneiden ja aidsiin sairastuneiden naisten aseman parantamiseksi. Tärkeä työmuoto on nuorten naisten kouluttaminen johtajuuteen ja vastuuseen.


title: Nuorten Naisten Kristillinen Yhdistys

text: Suomen NNKY:n perustava kokous pidettiin 27. marraskuuta 1895 Helsingin suomalaisen tyttökoulun juhlasalissa. Perustajina oli 59 helsinkiläistä naista. Heihin kuului monia silloisia pääkaupungin vaikutusvaltaisia naisia, kuten Helsingin diakonissalaitoksen johtaja Lina Snellman, Helsingin suomalaisen tyttökoulun johtaja Ottilia Stenbäck, Sörnäisiin Kansankodin perustanut Alli Trygg sekä vapaakirkollinen rouva Louise af Forselles.


title: Nuorten Naisten Kristillinen Yhdistys

text: Suomen NNKY-liitossa toimii 26 NNKY-yhdistystä 23 eri paikkakunnalla. Suomen NNKY-liitto toimii itsenäisten paikallisyhdistysten yhteistyöelimenä, joka kouluttaa, tiedottaa ja hoitaa kansallisia ja kansainvälisiä yhteyksiä. Suomen NNKY-liitto pyrkii edistämään tasa-arvoa toimimalla yhteistyössä muiden naisjärjestöjen kanssa. Suomen NNKY-liiton julkaisema jäsenlehti on nimeltään Näkyvä Nainen. NNKY:n paikallisyhdistysten toiminta sisältää muun muassa käytännön kursseja, vertaistukiryhmiä, harrastuskerhoja, toimintaa lapsille ja nuorille, kielten opiskelua, liikuntaa, majoitus- ja matkailupalveluja, hengellistä toimintaa ja sosiaalista työtä. Osa paikallisyhdistyksistä tekee monipuolista tyttötyötä. Monissa paikallisyhdistyksistä toimii perinteisiä raamattu-, rukous- ja lähetyspiirejä. Osa yhdistyksistä järjestää opastusta hiljaisuuden viljelyyn, ekumeenisia tapahtumia ja kokoontumisia sekä retriittejä.


title: Nuorten Naisten Kristillinen Yhdistys

text: NNKY-tunnustuspalkinto jaetaan vuosittain Maailman NNKY-päivänä 24.4. Järjestö on Suomessa Naisjärjestöjen Keskusliiton jäsenjärjestö.


title: Nuorten Naisten Kristillinen Yhdistys

text: Suomen NNKY-liitto ylläpitää Hotelli Helkaa Helsingissä.


title: Nuorten Naisten Kristillinen Yhdistys

text: Marraskuussa 2011 NNKY-liitto muutti nimensä Suomen NNKY-liitoksi. Virallinen nimi on Suomen Nuorten Naisten Kristillisten Yhdistysten Liitto ry, Förbundet Kristliga Föreningar av Unga Kvinnor i Finland rf. Liiton puheenjohtaja on Tuuli Raamat kaudella 2012-2013.


title: Eugen Schüfftan

text: Eugen Schüfftan (21. heinäkuuta 1893 Breslau, Sleesia, Saksan keisarikunta – 6. syyskuuta 1977 New York, Yhdysvallat) oli saksalais-yhdysvaltalainen Oscar-palkittu elokuvaaja ja erikoistehosteteknikko.


title: Eugen Schüfftan

text: Schüfftanin merkittävin saavutus elokuva-alalla oli hänen mukaansa nimetyn erikoistehostetekniikan Schüfftanin menetelmän kehittäminen. Schüfftan kehitti sen alkujaan toteutumattomaan saksalaiseen tuotantoon "Gulliverin retkistä". Ensimmäisen kerran menetelmää käytettiin Fritz Langin ohjaamassa elokuvassa "Metropolis" (1927). Schüfftanin menetelmän avulla elokuvantekijät pystyivät yhdistämään pienoismallikuvia muuhun elokuvaan käyttäen erikoispeilejä. Tekniikkaa käytettiin pitkään elokuvissa.


title: Eugen Schüfftan

text: Schüfftan pakeni Saksasta vuonna 1933. Hän sai 1930-luvulla mainetta Ranskassa elokuvaajana. Schüfftan tunnettiin tunnelmallisista mustavalkoisista maisemista. Yksi kuuluisimmista elokuvista 1930-luvulla oli Marcel Carnén ohjaama "Sumujen laituri" (1937). Yhdysvaltoihin Schüfftan muutti 1940 ja sai Yhdysvaltain kansalaisuuden 1947. Hän kuitenkin elokuvasi jatkossakin elokuvia ympäri maailmaa. Yhdysvalloissa Schüfftan teki paljon yhteistyötä Euroopasta lähteneiden ohjaajien, kuten Douglas Sirkin, Edgar G. Ulmerin, Robert Siodmakin ja René Clairin, kanssa.


title: Eugen Schüfftan

text: Vuonna 1961 Schüfftan sai Oscar-palkinnon parhaasta kuvauksesta Robert Rossenin elokuvasta "Suurkaupungin hait". Kolme vuotta myöhemmin hän elokuvasi Rossenin viimeisen elokuvan "Lilith". Tämän jälkeen Schüfftan palasi Eurooppaan ja työskenteli enää harvakseltaan.


title: Larsenin jäähylly

text: Larsenin jäähylly on Carl Anton Larsenin mukaan nimetty suuri jäähylly Weddellinmeren luoteisosassa Antarktiksen niemimaan itärannikolla.


title: Larsenin jäähylly

text: Jäähylly koostuu kolmesta pienemmästä osasta pohjois-eteläsuunnassa: Larsen A (pienin), Larsen B ja Larsen C (suurin). Larsen A irtosi jäätiköstä tammikuussa 1995 ja Larsen B helmikuussa 2002. Larsen C:stä irtosi 12.7.2017 erittäin suuri jäävuori. Antarktiksen niemimaa on lämmennyt 1940-luvulta lähtien 0,5 Celsius-asteen vuosikymmenvauhtia.


title: Larsenin jäähylly

text: Kolmesta jäähyllystä toiseksi suurimman Larsen B -jäähyllyn hajoaminen alkoi 31. tammikuuta 2002 ja kesti aina 7. maaliskuuta 2002 saakka. Jäähylly oli 3 250 neliökilometrin laajuinen, joten se on kokonsa puolesta verrattavissa esimerkiksi Ruotsin suurimman saaren Gotlannin kokoon. Larsen B oli vakaata aluetta yli 12 000 vuoden ajan. Hyvin vanhan ikänsä takia siitä tuli ilmastonlämpenemisen "kuuma piste". Lämpimät merivirrat tuhosivat sen muutamassa viikossa, mikä yllätti monet tutkijat. Sulamista kiihdytti kesäkaudella lähes vuorokauden ympäri paistavan auringon aiheuttama runsas sulamisnopeus. Sulavesi valui jäätikön koloihin, jossa se kiilan tavoin pakotti jään halkeamaan.


title: Larsenin jäähylly

text: Larsen C:stä hajosi 12.7.2017 valtava, pinta-alaltaan noin 6 000 neliökilometrin laajuinen ja yli 200 metriä paksu jäävuori. Tämä vastaa kooltaan kahta kolmasosaa koko Uudenmaan maakunnan maa-alueesta. Uusi jäävuori kuulunee mittaushistorian kymmenen suurimman jäävuoren joukkoon. Myös Larsen C:stä on irronnut tätä isompi jäävuori, sillä 1986 siitä irtosi noin 9 000 neliökilometrin suuruinen pala. Lähes kaksi kertaa laajempi oli nimellä B-15 tunnettu, vuonna 2000 Rossin jäähyllystä irronnut jäävuori.


title: Yön ammattilaiset

text: Yön ammattilaiset on vuonna 1987 julkaistu Jerry Schatzbergin ohjaama elokuva. Pääosissa ovat Christopher Reeve, Morgan Freeman ja Kathy Baker.


title: Yön ammattilaiset

text:
Lehtireportteri Jonathan Fisher (Christopher Reeve) janoaa arvostusta ja isoa palkkaa, joten hän julkaisee artikkelin nimettömän parittajan elämästä. Jutusta tulee kuitenkin niin uskottava, että henkirikoksesta tuomiota odottava herra Fast Black (Morgan Freeman) päätyy käyttämään sitä alibinaan.
"Video-oppaassa" vuodelta 1994 "Yön ammattilaiset" saa kaksi tähteä viidestä, mikä vastaa sanallista arviota ”keskinkertainen”.


title: Schüfftanin menetelmä

text: Schüfftanin menetelmä () on elokuvaaja Eugen Schüfftanin yhdessä Ernst Kuntmannin kanssa kehittämä erikoistehostemenetelmä. Ensimmäisen kerran sitä käytettiin Fritz Langin ohjaamassa vuoden 1927 elokuvassa "Metropolis".


title: Schüfftanin menetelmä

text: Menetelmän avulla voitiin peilien, pienoismallien ja puolittaisten lavasterakennelmien avulla sijoittaa näyttelijöitä "Metropoliksen" monumentaalisen fantasiakaupungin tiloihin. Sen avulla voitiin manipuloida näyttelijöiden ja näytteillepanon taustojen välisiä mittasuhteita.


title: Schüfftanin menetelmä

text: Menetelmä oli yleisesti käytössä 1900-luvun alkupuolella, mutta myöhemmin sen syrjäyttivät travelling matte ja chroma key -tekniikat.


title: Beardmorejäätikkö

text: Beardmorejäätikkö on Antarktiksella sijaitseva jäätikkö, joka on yksi maailman suurimmista jäätiköistä 160 kilometrin pituudellaan. Jäätikkö sijaitsee Transantarktisilla vuorilla. Beardmore on yksi Rossin jäähyllylle vievistä pääväylistä, ja oli ensimmäisiä kulkureittejä maantieteelliselle etelänavalle. Asema sijaitsee koordinaateissa 83°45′S 171°00′.


title: Beardmorejäätikkö

text: Jäätikön löysi brittiläinen tutkimusmatkailija Ernest Shackleton vuoden 1908 Antarktis-tutkimusmatkallaan. Shackleton näki jäätikön ensi kertaa noustuaan Mount Hopen huipulle, ja piti sitä valtatienä navalle. Shackleton nousi tätä loivaa, runsasrailoista vuoristojäätikköä pitkin ylös mannerjäätikön päälle. Jäätikkö on nimetty skottilaisen Sir William Beardmoren mukaan, joka rahoitti erilaisia tutkimusmatkoja. Myös etelänavalla käynyt, mutta paluumatkalla menehtynyt naparetkeilijä Robert Falcon Scott kulki meno- ja paluumatkan Beardmoren jäätikön kautta.


title: Sasken Communications Technologies

text: Sasken on tuotekehitys- ja IT-palveluiden tarjoaja, jonka pääasialliset toimialat ovat puolijohdetekniikassa, autoteollisuudessa, tietoliikenteessä, kuluttajaelektroniikassa, vähittäiskaupan järjestelmissä ja teollisuusautomaatiossa.


title: Sasken Communications Technologies

text: Sasken on perustettu vuonna 1989. Se työllistää 2200+ henkilöä. Saskenilla on kehitysyksiköitä Bangaloressa, Punessa, Chennaissa (Intia), Kaustisella ja Tampereella (Suomi) sekä Pekingissä (Kiina). Lisäksi Saskenilla on edustus seuraavissa maissa: Saksa, Japani, Yhdistyneet Arabiemiirikunnat, Iso-Britannia ja Yhdysvallat.


title: Sasken Communications Technologies

text: Sasken Communication Technologies Ltd. on pörssiyhtiö ja se on listattu pörssissä vuodesta 2005 lähtien (Bombayn pörssi ja Intian kansallinen pörssi).


title: Sasken Communications Technologies

text: Yli 25 toimintavuotensa aikana Sasken on toimittanut ratkaisuja yli 200:aan markkinoille vietyyn maailman johtavien laitevalmistajien tuotteeseen. Saskenilla on hallussaan 70 patenttia.


title: Sasken Communications Technologies

text: Saskenilla on seuraavat sertifikaatit: ISO 14001:2004, ISO 27001:2005, ISO 9001:2008, TL9000 sekä CMMI-DEV-V1.3-ML3.


title: Sasken Communications Technologies

text: Sasken Communication Technologies Ltd osti vuonna 2006 Botnia Hightech Oy:n, joka oli johtavia langattoman tietoliikenteen tutkimuksessa ja testipalveluissa.


title: Aymen Ayari

text: Aymen Ayari (, s. 19. maaliskuuta 1981 Makthar, Tunisia) on tunisialainen jalkapalloilija. Laitapuolustajana pelaava Ayari edustaa Tunisian pääsarjassa Stade Tunisienia.


title: Aymen Ayari

text: Ayari aloitti uransa AS Gabèsissa pelattuaan sitä ennen Espérancen nuorten joukkueessa. Sittemmin hän pelasi alasarjan seuroissa ennen siirtymistään Monastiriin, jossa hän pelasi yhteensä 2 kautta tehden muun muassa viimeisellä kaudellaan seitsemän maalia. Ayari siirtyi 26. toukokuuta 2009 kahden vuoden sopimuksella ES Saheliin, jonne siirtyi häntä aikasemmin entinen Monastirin valmentaja Lotfi Rhim. Toukokuussa 2010 ES Sahel ilmoitti vapauttaneensa puolustajan sopimuksesta.


title: Aymen Ayari

text: Kesällä 2010 Ayari siirtyi Stade Tunisieniin.


title: Jugin kieli

text: Jugin kieli (jugiksi "jugynna ka’") on jugien puhuma, nykyään ilmeisesti jo kuollut jeniseiläinen kieli. Aikaisemmin sitä pidettiin ketin kielen murteena.


title: Jugin kieli

text: Jugien perinteinen asuinalue käsittää Jenisein rannat nykyisestä Jeniseiskin kaupungista Duptšesjoen suulle. Erään tiedon mukaan osa jugeista siirtyi Jeniselle Obin sivujoen Ketin yläjuoksulta. Venäläisten saapuessa alueelle jugeja oli enintään 700 henkeä. 1700-luvulla suurin osa heistä kuoli tautiepidemioihin, ja vuosisadan loppuun mennessä jäljellä oli alle 40 henkeä. 1800-luvun puolivälissä jugit asuivat etupäässä Jenisein sivujoen Symin varrella. Myöhempiä asuinpaikkoja ovat Krasnojarskin aluepiirin Turuhanskin piirin Vorogovon kylä ja Jeniseiskin piirin Jartsevo.


title: Jugin kieli

text: 1970-luvulla jugeja arvioitiin olleen 15 henkeä ja jugin kielen puhujia vain kaksi. 1990-luvun alussa suoritetussa tutkimuksessa kielen puhujia ei enää löydetty. Kuitenkin vuoden 2002 väestönlaskennassa jugeja rekisteröitiin 19 henkeä ja jugin puhujia peräti 131. Vuoden 2010 väestönlaskennan mukaan Venäjällä on yksi jugin kielen puhuja.


title: Jugin kieli

text: Jugia nimitettiin pitkään ketin kielen Symin murteeksi. Viime aikojen tutkimukset ovat tuoneet esille huomattavia foneettisia, morfologisia ja sosiolingvistisiä eroja, joiden perusteella sitä voidaan pitää itsenäisenä jeniseiläisen kielikunnan kielenä.


title: Besoaari

text: Besoaari on ihmisen ja eläimen mahalaukussa silloin tällöin pilkkoutumattomista aineksista kuten hiuksista syntyvä möykky. J. K. Rowlingin Harry Potter -kirjoissa besoaarilla tarkoitetaan vuohen vatsasta löytyvää kiveä, joka pelastaa useimmilta myrkyiltä.


title: Bolaris

text: Bolaris on suomalainen pallonmuotoinen mekaaninen pulma, jota valmistetaan Fiskarsin ruukissa.


title: Udehen kieli

text: Udehen kieli (muita nimityksiä "udege, udihe, ude") on Venäjällä Primorjen ja Habarovskin aluepiireissä asuvien udehien puhuma tunguusikieli.


title: Udehen kieli

text: Udehet asuvat Ussurin ja Amurin sivujokien sekä Japaninmereen laskevien Samarga- ja Koppi-jokien varsilla. 1930-luvulla perustetut asutukset sijaitsevat kaukana toisistaan Primorjen aluepiirin Ternein, Požarskin ja Krasnoarmeiskin piireissä sekä Habarovskin aluepiirin Lazon ja Nanain piireissä.


title: Udehen kieli

text: Vuoden 1989 väestönlaskennan mukaan Venäjällä oli 1 900 udehia, joista 594 puhui udehen kieltä. Vuonna 2002 udeheja laskettiin olleen 1 700 henkeä, joista 227 osasi udehea. Tutkijoiden mukaan väestönlaskentojen tiedot ovat liioiteltuja. 1980-luvun lopulla tehdyn kartoituksen mukaan udeheja oli Primorjen ja Habarovskin aluepiireissä korkeintaan 800 henkeä. Udehen kieltä osaa nykyään 40–50 henkeä ja vain 10–15 puhuu sitä sujuvasti. Kaikki puhujat osaavat venäjää. Vuoden 2010 väestönlaskennan mukaan Venäjällä on 103 udehen puhujaa.


title: Udehen kieli

text: Udehe ja sen lähin sukukieli orotši kuuluvat tunguusikielten eteläryhmään, mutta niillä on paljon yhteisiä piirteitä myös pohjoisryhmän kielten kanssa. Pohjoisia eli tunguusipiirteitä pidetään substraattina, jonka päälle on kerrostunut eteläinen eli mantšulais-nanailainen adstraatti. Sanastossa arvellaan olevan lainoja ainusta ja nivhistä. Nanain ja ultšan välityksellä kieleen on tullut lainasanoja mantšusta, joista osa on peräisin mongolista. 1600–1900-luvuilla kieleen omaksuttiin huomattava määrä lainoja kiinasta. Venäjän kielen vaikutus alkoi 1800-luvulla ja voimistui 1920-luvulta lähtien.


title: Udehen kieli

text: Udehe jaetaan kahteen tai kolmeen päämurteeseen. Pohjois- ja etelämurteiden puhujat eivät täysin ymmärrä toisiaan. Nykyisellään murre-erojen selvittäminen lienee jo mahdotonta.


title: Udehen kieli

text: 1930-luvun alussa luotiin latinalaiseen kirjaimistoon ja Horin murteeseen perustunut udehen kirjakieli, jolla julkaistiin muutamia alkeiskoulun oppikirjoja. Sen käyttö lopetettiin vuonna 1937. Vuonna 1989 vahvistettiin uusi, lisämerkein täydennetty kyrillinen kirjaimisto. Vuonna 1998 julkaistiin udehenkielisen kansanperinteen kokoelma, vuonna 1999 alaluokille tarkoitettu oppikirja ja vuonna 2001 sanakirja. Kieltä opetetaan kahdessa koulussa ja Herzenin pedagogisessa yliopistossa Pietarissa.


title: Udehen kieli

text: Udehea voidaan pitää erittäin uhanalaisena kielenä. Kaikki sen puhujat ovat yli 60-vuotiaita, eivätkä hekään käytä sitä aktiivisesti. Nuoremmat sukupolvet puhuvat pelkästään venäjää.


title: Patrick Park

text: Patrick Park (s. 1. tammikuuta 1977) on yhdysvaltalainen laulaja-lauluntekijä ja kitaristi. Parkin säveltämää musiikkia on kuultu hänen omien albumiensa lisäksi televisiosarja O.C.:ssa.


title: Overkill (kappale)

text: Overkill on brittiläisen hard rock/heavy metal -yhtyeen Motörheadin kappale samannimiseltä studioalbumilta. Kappale on vaikuttanut omalta osaltaan speed metalin syntyyn nopealla tuplabasarikompillaan. Kappale alkaa nopealla rumpukompilla, johon basso tulee mukaan. Laulua kuullaan kaksi säkeistöä, jonka jälkeen tulee kitarasoolo. Soolon jälkeen tulee kolmas säkeistö ja sen jälkeen toinen kitarasoolo. Soolon loputtua kappale pysähtyy ja komppi alkaa taas alusta. Kappale alkaa soolojen välissä vielä kerran alusta. Motörhead soitti kappaleen yleensä encorena live-esiintymisissä.


title: Overkill (kappale)

text: Nimen perusteella kappaleen voi tulkita kertovan mölystä. Nimi ”Overkill” voi tarkoittaa tässä tapauksessa ylikuormitusta (overkill tarkoittaa liiallisuutta). Tätä väitettä tukevat myös kappaleen aloitussanat ”"Only way to feel the noise is when it’s good and loud…”" Kitara ja basso on kappaleessa viritetty puoli sävelaskelta alaspäin.


title: Overkill (kappale)

text: Metallica on coveroinut kappaleen coveralbumilleen "Garage Inc."


title: Negidaalin kieli

text: Negidaalin kieli (negidaaliksi "naabeseltin hesenin") on Venäjällä Habarovskin aluepiirissä asuvien negidaalien puhuma tunguusikieli.


title: Negidaalin kieli

text: Negidaalit asuvat Amgunjoen varrella Habarovskin aluepiirin Polina Osipenkon piirissä sekä Amurin alajuoksulla Ultšin ja Nikolajevsk-na-Amurin piireissä. Vuonna 1989 heitä oli 587 henkeä, joista 184 puhui negidaalia. Vuoden 2002 väestönlaskennassa rekisteröitiin 567 kansallisuudeltaan negidaalia ja 147 negidaalin kielen puhujaa. Todellisen puhujamäärän arvioidaan kuitenkin olevan huomattavasti pienempi: 40–50 henkeä, joista vain 10–15 vanhusta puhuu kieltä sujuvasti. Kaikki puhujat osaavat myös venäjää. Vuoden 2010 väestönlaskennan mukaan Venäjällä on 74 negidaalin puhujaa.


title: Negidaalin kieli

text: Negidaali kuuluu tunguusikielten pohjoishaaran siperialaiseen ryhmään. Sen lähimmät sukukielet ovat evenki, eveeni ja solooni. Kieli jakautuu kahteen päämurteeseen. Ylämurretta puhutaan Amgunin keskivaiheilla ja alamurretta Amgunin alajuoksulla ja Amurilla. Murteiden väliset erot ovat lähinnä foneettisia, eivätkä ne vaikeuta puheen ymmärtämistä. Ylämurteeseen on vaikuttanut evenki ja alamurteeseen ultša ja nivhi.


title: Negidaalin kieli

text: Negidaali toimii suullisen kanssakäymisen välineenä. 1990-luvun alussa sitä alettiin opettaa koulussa. Kieltä varten laadittiin aakkosto ja oppikirja, jota ei ole julkaistu. Negidaalia käytetään toisinaan Polina Osipenkon piirin paikallisradiossa.


title: Negidaalin kieli

text: Nykyään negidaalia voidaan pitää kuolevana kielenä. Sitä käyttävät vain muutamat vanhat pariskunnat. Keski-ikäiset ja nuoret puhuvat yksinomaan venäjää.


title: Jokiniemen koulu

text: Jokiniemen koulu on Vantaan Tikkurilan suuralueen Jokiniemen kaupunginosassa sijaitseva suomenkielinen yhtenäiskoulu, jossa työskentelee lukukausien aikana arkisin noin 680 oppilasta ja 110 aikuista. Tavanomaisen kouluopetuksen rinnalla koulussa annetaan pienryhmäopetusta, autismiopetusta, harjaantumisopetusta, sekä vaikeimmin kehitysvammaisten opetusta. Koulu osallistuu koulukiusaamista vastustavaan KiVa-hankkeeseen.


title: Jokiniemen koulu

text: Jokiniemen koulu koostuu kolmesta erillisestä rakennuksesta, jotka ovat tiilitalo (vuodelta 1952), valkoinen talo (vuodelta 1998) ja Paviljonki (vuodelta 2001). Tiloissa toimii myös Tiedonjyvän päiväkoti ja tiilitalossa iltapäiväkerho. Koulussa on kaksi liikuntasalia.


title: Jokiniemen koulu

text: Koulu sijaitsee noin 800 metriä Tikkurilan rautatieasemalta pohjoiskoilliseen. Koulun naapurina on Tikkurilan lukio (pääradan vieressä). Urheilutien toisella puolella (idässä) osa Hiekkaharjun urheilupuistosta ja sen vieressä (pohjoisessa) Vantaan ammattiopisto Varia.


title: Jokiniemen koulu

text:
Tiilitalo
Vuonna 1952 rakennetussa kolmikerroksisessa tiilitalossa sijaitsee liikuntasali, opettajainhuoneet, yläasteiden (7–9 lk.) luokat, muutama ala-asteen luokka ja kotitalouden luokka. Aikaisemmin tiilitalo toimi lukiona, mutta 2000-luvun alussa se muuttui osaksi peruskoulua. Tiilitalo on käynyt läpi lukuisia remontteja. Tiilitalon maanalaisessa kerroksessa toimii iltapäiväkerho.


title: Jokiniemen koulu

text: Paviljonki on vaaleansininen puurakennus tiilitalon, valkoisen talon ja Tikkurilan lukion muodostamalla suurella piha-alueella aivan tiilitalon pääoven vieressä. Vuonna 2001 valmistunut paviljonki toimi alkuaikoinaan muun muassa alaluokkalaisten varaluokkana, mutta nykyään se on lähinnä kehitysvammaisten luokka-aluetta.


title: Jokiniemen koulu

text: Valkoinen talo on koulun toinen suurehko rakennus. Siellä sijaitsee koulun (myös yläluokkien) ruokala, suurempi ATK-luokka, toinen liikuntasali, päiväkoti, montessoriluokka, toinen opettajainhuone, koulukuraattorin huone, kouluterveydenhoitajan päivystys, sekä puutyön ja tekstiilityön luokat ynnä ala-aste. Valkoinen talo valmistui vuonna 1998, jonka jälkeen sen sisätilat ovat muuttuneet jonkin verran, esimerkiksi yksi oviaukko puutyöluokan luona on muurattu umpeen, jolloin puutyöluokkaa saatiin laajennettua. 2014 valkoisessa talossa tapahtui vesivahinko, jonka takia puutyö, kuvaamataito ja tekstiilityöluokka suljettiin ja siirrettiin muualle. Aikaisemmin ruokalan vieressä sijaitsi myös kanttiini, mutta se siirrettiin sittemmin tiilitalon aulaan josta se myöhemmin poistettiim. Valkoinen talo koostuu useasta eri solusta, yhtenä esimerkkinä kolmos- ja esiluokkalaiset ovat samassa solussa, joka koostuu kolmesta luokkahuoneesta sekä aulasta.


title: Jokiniemen koulu

text: Valkoisen talon pihalla (piha, joka näkyy poliisilaitoksen suunnalta tultaessa), on punainen, korkea köysistä koostuva kiipeilyteline sekä muutamia karuselleja. Pihalla kasvaa myös muutamia puita ja siellä sijaitsee koulun parkkipaikka. Valkoisen talon pihalla sijaitsee myös päiväkodin piha. Valkoisen talon pihan vieressä on Tikkurilan lukion piha. Siellä sijaitsee lähinnä lukiolaisten yleinen rentoutumispaikaan käyttämä kallio (lukiolla on myös toinenkin piha-alue).


title: Jokiniemen koulu

text: Tiilitalon pihalla on neljä keinua, koripalloteline ja hiekkakenttä lähinnä jalkapallon pelaamista varten. Koulun pihalla oli ennen myös suuret pensasrivit, jotka on nyttemmin leikattu pois. Tiilitalon toisella puolella sijaitseva "Punaisten puisto"-muistomerkkialue on koulun virallinen hätäpoistumisalue, jonne koululaiset opetetaan kulkeutumaan mahdollisten hälytyksien sattuessa.


title: Jokiniemen koulu

text: Paviljongilla ei ole varsinaisesti omaa pihaa, mutta se jakaa pihan tiilitalon kanssa. Joka tapauksessa paviljongin takana on pieni piha-alue.


title: Jokiniemen koulu

text: Koulussa on mahdollista opiskella ainakin ruotsia, saksaa, englantia ja ranskaa. Jotkut ulkomaankieliset voivat saada myös oman kielensä opetusta pienemmissä ryhmissä. Koulussa on myös islamin ja et:n opiskelumahdollisuudet. Ruotsin opiskelu on mahdollista aloittaa jo alaluokilla, mutta pakolliseksi se tulee vasta 7. luokalla.


title: Jokiniemen koulu

text: Koulun vieressä sijainnut entisen akkutehtaan pilaama, nyttemmin pois kuljetettu maa-alue ("myrkkymaa") oli aiempina vuosina oppilaiden suosiossa oleva ajanviettopaikka siellä sijainneen suurehkon ns. lammen vuoksi.


title: Kartellivirasto

text: Kartellivirasto oli Suomessa vuosina 1958–1964 toiminut valtion virasto, jonka tehtävänä oli valvoa talouselämässä esiintyneitä kilpailunrajoituksia. Kartellivirastona toimi patentti- ja rekisterihallituksen kartelliosasto. Kartellivirasto korvattiin 1964 elinkeinovapausvirastolla. Yhtiöt ja elinkeinonharjoittajat olivat velvollisia kehotuksesta ilmoittamaan kartellivirastolle kartellisopimuksen tai muun kilpailua rajoittavan järjestelyn, jossa nämä olivat mukana. Kehotuksesta oli myös ilmoitettava yksinoikeudesta jonkin toiminnan harjoittamiseen ja määräävästä asemasta jollakin elinkeinotoiminnan alalla. Ilmoitusvelvollisuus koski myös yrittäjien yhdistyksiä ja muita yhteisöjä, jos tällainen yhteisö oli saanut kilpailunrajoituksen aikaan tai pannut sen toimeen.


title: Kartellivirasto

text: Kartellivirastoon ei tarvinnut ilmoittaa sopimuksista ja järjestelyistä, jotka koskivat työmarkkinoita, vientituotteiden tarjontaa ulkomailla, tuontitavaroiden hankintaa ulkomailta tai suomalaisten laivakuljetusten tarjontaa kansainvälisillä rahtimarkkinoilla. Selvittämistään kilpailunrajoituksista kartellivirasto piti kartellirekisteriä ja kartelliviraston yhteydessä toimi kartelliasiain neuvottelukunta.


title: Kartellivirasto

text: Patentti- ja rekisterihallituksen kartelliosastoa johti valtioneuvoston määräämä lainopillisen koulutuksen saanut osastopäällikkö. Muut toimen haltijat otti tehtäviinsä patentti- ja rekisterihallituksen ylijohtaja. Kartelliosastossa käsiteltävät asiat ratkaisi yleensä osastopäällikkö, mutta ylijohtajalla oli valta ottaa vireillä ollut asia käsiteltäväkseen ja ratkaistavakseen.


title: Víctor Claver

text: Víctor Claver Arocas (s. 30. elokuuta 1988 Valencia) on espanjalainen koripalloilija, olympiamitalisti ja Euroopan mestari.


title: Víctor Claver

text: Claver aloitti pelaamisen Pamesa Valencian juniorijoukkueissa, joista hän nousi edustusjoukkueeseen kaudella 2006-2007. Hän on edustanut Espanjan juniorimaajoukkueita ja on voittanut muun muassa alle 18-vuotiaiden ja alle 20-vuotiaiden EM-kisoissa pronssia. Claver kärsi kaudella 2008–2009 loukkaantumisesta, joka saattoi vaikuttaa hänen .


title: Víctor Claver

text: Vuonna 2009 Portland Trail Blazers varasi hänet 22. vuorolla. Hän siirtyi seuraan kesällä 2012.


title: Víctor Claver

text: Syyskuussa 2015 Claver siirtyi BK Lokomotiv Kubaniin.


title: Víctor Claver

text: Heinäkuussa 2016 Claver siirtyi kolmivuotisella sopimuksella FC Barcelonaan.


title: Andy Madadian

text: Andranik "Andy" Madadian (s. 22. huhtikuuta 1958 Teheran) on iranilais-armenialainen laulaja. Hän oli aiemmin toinen Andy & Kouros -duon jäsenistä. 1990-luvun alussa hän aloitti oman soolouransa ja julkaisi ensimmäisenä sooloalbuminaan levyn "Beegharar". Madadian on saavuttanut muusikkona kansainvälistäkin suosiota. Hän on laulanut paitsi persiaksi, myös muun muassa englanniksi ja armeniaksi.


title: Andy Madadian

text: Madadian on myös esiintynyt elokuvissa.


title: Luunmurskaajat

text: Luunmurskaajat ("The Longest Yard") on Robert Aldrichin ohjaama ja Burt Reynoldsin tähdittämä komediaelokuva vuodelta 1975. Se on yksi Reynoldsin tunnetuimmista elokuvista ja hän esiintyi myös sen uudelleenfilmatisoinnissa, joka julkaistiin vuonna 2005. Elokuvasta on myös vuonna 2001 tehty brittiläinen uudelleenfilmatisointi nimellä "Mean Machine".


title: Luunmurskaajat

text: Entinen amerikkalaisen jalkapallon tähti Paul Crewe joutuu vankilaan autovarkaudesta. Ilkeä vankilanjohtaja päättää pestata Crewen kokoamaan vangeista joukkueen vankilan vartijoiden joukkuetta vastaan. Ehtona on, että Crewen joukkue, ""Mean Machine"", pelaa ainoastaan passiivisesti puolustaen vartijoita vastaan. Vartijat käyttävät kuitenkin kovia otteita, sillä johtaja haluaa näyttää vangeille, että hän on paikan johtaja ja vangit pelkkää roskajoukkoa. Sopimuksesta huolimatta vangit päättävät antaa täysillä takaisin.


title: John Lund

text: John Lund (6. helmikuuta 1913 Rochester, New York – 10. toukokuuta 1992 Los Angeles, Kalifornia) oli yhdysvaltalainen näyttelijä.


title: John Lund

text: Neljätoistavuotiaana koulunkäyntinsä lopettaneen Lundin isä oli muuttanut Yhdysvaltoihin Norjasta. Näyttelijänuransa hän aloitti paikallisen teatterin esittämässä näytelmässä "Waiting for Lefty". Lund muutti New Yorkiin, josta hän sai töitä mainosalalla. Mainostyön ohessa hän esiintyi pienissä rooleissa teatterissa, kunnes vakiinnutti asemansa radionäyttelijänä ja käsikirjoittajana. Päärooli Broadwaylla esitetyssä näytelmässä "The Hasty Heart" toi hänelle sopimuksen Paramount-elokuvastudion kanssa.


title: John Lund

text: Seuraavien vuosien aikana Lund esiintyi miespääroolissa muun muassa elokuvissa "Kuolematon rakkaus" (1946), "Yöllä on 1000 silmää" (1948) ja "Berliinin raunioitten keskellä" (1948). 1950-luvulla Lund näytteli muun muassa lännenelokuvissa "Taistelu Apassisolassa" (1952) ja "Kohtalon ratsastaja" (1955). Lisäksi hän esiintyi nimiroolissa jännityskuunnelmasarjassa "Yours Truly, Johnny Dollar" vuosina 1952–1954. Lundin viimeiseksi elokuvaksi jäi "Jos mies vastaa" vuonna 1962.


title: Radio Caroline

text: Radio Caroline on brittiläinen radioasema. Se aloitti lähetyksensä 28. maaliskuuta 1964 laivalta, joka oli ankkuroitu kansainvälisille vesille Englannin rannikon läheisyyteen Felixstowen edustalle Suffolkissa. Radio-asemalla ei ollut lähetyslupaa ja sitä kutsuttiinkin merirosvoradioksi.


title: Radio Caroline

text: Luvattomia radio-asemia oli muillakin laivoilla Englannin edustalla, mutta Radio Caroline oli ensimmäinen, joka lähetti ohjelmaa joka päivä vuorokauden ympäri englanninkielisenä. Radio Caroline jatkaa lähetystään Eurobird1-satelliitin kautta ja internetissä.


title: Kartellirekisteri

text: Kartellirekisteri oli Suomessa 1958–1964 pidetty virallinen luettelo, johon kartellivirasto merkitsi laatimansa selostukset yritysten ja elinkeinonharjoittajien tekemistä kilpailunrajoituksista. Kartellirekisteri korvattiin 1964 kilpailunrajoitusrekisterillä. Selostuksessa esitettiin kartellisopimusta, yksinoikeutta tai erikoisasemaa välittömästi koskevat seikat, ei kuitenkaan teknisiin kysymyksiin liittyviä ammattisalaisuuksia.


title: Kartellirekisteri

text: Vahvistaessaan selostuksen sisällön kartellivirasto samalla määräsi, mikä osa aineistosta oli julkista. Julkisiksi sai määrätä vain sellaiset asiakirjat tai niiden osat, jotka osoittivat kilpailunrajoituksen olemassaolon. Selostus ja siihen liittyvät asiakirjat tulivat julkisiksi aikaisintaan kuudentenakymmenentenä päivänä kartelliviraston päätöksestä. Muu osa asiakirjoista oli pidettävä salassa 20 vuotta selostuksen julkaisemisesta, ellei asiakirjassa mainittu taho antanut suostumustaan sen julkistamiseen.


title: Kartellirekisteri

text: Selostuksen perustana olleiden ilmoitusten tekijät saivat ennen asian ratkaisua tutustua selostusluonnokseen ja julkaistavaksi tarkoitettuun aineistoon sekä tehdä niistä muistutuksensa. Jos asianosaisia oli hyvin paljon, riitti että kartellivirasto antoi tiedot asianosaisia edustaneelle yhdistykselle tai muulle yhteisölle.


title: Kartellirekisteri

text: Jos asianosainen halusi kartelliviraston tekevän kartellirekisteriin merkinnän kilpailunrajoituksen lakkaamisesta tai muuttumisesta, tämä voi tehdä asiasta kirjallisen ilmoituksen virastoon. Jos muutos oli asiakirjoin tai muulla tavoin tyydyttävästi selvitety, virasto merkitsi sen rekisteriin ja julkaisi asiasta lyhyen tiedonannon Virallisessa lehdessä. Kartellirekisteriin viedyt selostukset ja tiedonannot julkaistiin kartelliviraston julkaisussa "Kartellirekisteri," joka ilmestyi 1959–1964.


title: Pumpokolin kieli

text: Pumpokolin kieli on 1700-luvun lopulla kuollut jeniseiläinen kieli. Sen puhujat asuivat Obiin laskevan Ketjoen yläjuoksulla. Pumpokolin "*tet" ’joki’ -sanaan perustuvia "-tat", "-tet" -loppuisia joennimiä esiintyy lisäksi laajalla alueella Tšulymin alajuoksulla sekä Tuvan koillisosaan ulottuvana ketjuna. 1700-luvulla muistiin merkityn kieliaineiston perusteella pumpokolin lähin sukukieli oli arini.


title: Kartelliasiain neuvottelukunta

text: Kartelliasiain neuvottelukunta oli 1958–1964 kartelliviraston yhteydessä toiminut neuvoja antanut elin, joka 1964 korvattiin elinkeinovapausneuvostolla. Sen tehtävänä oli antaa kartelliviraston pyytämiä lausuntoja talouselämässä esiintyneistä kilpailunrajoituksista. Neuvottelukunnalta pyydettiin esimerkiksi lausunto, jos kartellivirasto halusi kieltää yrittäjän asettaman alimman sallitun myyntihinnan käytön.


title: Kartelliasiain neuvottelukunta

text: Valtioneuvosto kutsui neuvottelukuntaan kolmeksi vuodeksi kerrallaan puheenjohtajan ja kuusi jäsentä sekä kullekin henkilökohtaisen varamiehen. Yhden jäsenen tuli edustaa maataloustuottajia, yhden teollisuudenharjoittajia, yhden tukkukauppiaita, yhden vähittäiskauppiaita ja kahden kuluttajia. Neuvottelukunta sai itse valita itselleen sihteerin ja kuulla haluamiaan asiantuntijoita.


title: Kartelliasiain neuvottelukunta

text: Neuvottelukunnan kutsui kokoon puheenjohtaja tai hänen estyneenä ollessaan hänen varamiehensä. Päätösvaltaisuuteen riitti puheenjohtajan ja kolmen jäsenen tai varamiehen läsnäolo. Patentti- ja rekisterihallituksen ylijohtajalla ja sen kartelliosaston osastopäälliköllä oli läsnäolo- ja puheoikeus kokouksissa. Päätökset syntyivät enemmistön mielipiteen mukaan tai äänten mennessä tasan puheenjohtajan kannan mukaisesti. Neuvottelukunnan lausuntoon sai liittää myös eriävän mielipiteen.


title: Arinin kieli

text: Arinin kieli on 1700-luvun lopulla kuollut jeniseiläinen kieli. Sen puhujat asuivat Jenisein molemmilla rannoilla nykyisestä Krasnojarskista pohjoiseen Splošnaja-joelle saakka sekä Ket, Kem ja Malyi Kemtšug -jokien yläjuoksuilla. Arinin "set" ’joki’ -sanaan perustuvia "-set", "-sat" -loppuisia joennimiä esiintyy Obin keskijuoksulla ja Jenisein varrella. 1700-luvulla muistiin merkityn kieliaineiston perusteella arinin lähin sukukieli oli pumpokoli.


title: Yulduz Usmanova

text: Yulduz Usmanova (tai Usmonova; s. 12. joulukuuta 1963 Namangan) on uzbekistanilainen laulaja ja poliitikko. Hän on opiskellut konservatoriossa Taškentissa ja myynyt albumeitaan miljoonia kappaleita. Usmanovan läpimurroksi on nimitetty vuotta 1991, jolloin hän esiintyi Voice of Asia -festivaalilla Kazakstanissa. Hän on erittäin suosittu kotimaassaan, mutta esiintynyt myös muun muassa Euroopassa.


title: Yulduz Usmanova

text: Usmanova on Uzbekistanin kansantaiteilija ja toiminut myös Uzbekistanin parlamentin jäsenenä.


title: Lotfi Rhim

text: Lotfi Rhim () on tunisialainen jalkapallovalmentaja. Kesäkuusta 2010 lähtien hän on toiminut Al Hazmin päävalmentajana.


title: Lotfi Rhim

text: Rhim aloitti valmentamisen kotimaassaan US Monastirin peräsimessä. Myöhemmin hän valmensi pitkään bahrainilaista Al-Muharraqia ja saavutti joukkueen valmentajana kaksi liigamestaruutta ja kaksi cup voittoa. Sittemmin Rhim valmensi hetken aikaa arabiemiirikunnissa Bani Yasia ennen siirtymistään kotimaahansa Tunisiaan takaisin Monastirin valmentajaksi. Hän valmensi joukkuetta neljän kauden ajan luotsaten Monastirin kaudella 2008–2009 Tunisian cupin loppuotteluun saakka, jossa se kuitenkin hävisi Club Sportif Sfaxienille.


title: Lotfi Rhim

text: Kauden jälkeen hän siirtyi yhden vuoden sopimuksella ES Sahelin valmentajaksi. Hän sai kuitenkin potkut kesken kauden joukkueen ollessa sarjataulukon viides yhdeksän ottelun jälkeen, jolloin hänet korvasi Khaled Ben Sassi.


title: Lotfi Rhim

text: 16. huhtikuuta 2010 US Monastir ilmoitti palkanneensa loppukaudeksi Rhimin belgialaisen Henri Depireux:n tilalle, jonka myötä joukkue oli vaarassa pudota sarjatasoa alemmaksi. Rhim ei onnistunut säilyttämään seuraa Tunisian pääsarjassa ja siirtyi sopimuksensa päätyttyä Saudi-Arabiaan Al Hazmin päävalmentajaksi.


title: Assanin kieli

text: Assanin kieli on 1700-luvun lopulla kuollut jeniseiläinen kieli. Sen puhujat asuivat nykyisestä Krasnojarskista etelään ja itään aina Kanjoelle saakka. Assanin "ul" ’joki, vesi’ -sanaan perustuvia "-ul" -loppuisia vesistönimiä esiintyy laajalla alueella Kanjoelta Tomille saakka lännessä. 1700-luvulla muistiin merkityn kieliaineiston perusteella assanin lähin sukukieli oli kotti.


title: Primetime Emmy 2007

text: Vuoden 2007 Primetime Emmy -gaala järjestettiin 16. syyskuuta 2007. Ohjelmien tekijät palkittiin "Creative Arts" -gaalassa, joka järjestettiin 8. syyskuuta 2007.


title: Guerra Norte

text: Guerra Norte on/oli lappilainen hip hop -kollektiivi. Ryhmän koti- ja syntypaikka on Ivalossa ja Inarissa, mihin viittaa jäsenten kappaleissa esiinttyvä numerosarja 998. Kollektiivin tunnetuimmat jäsenet ovat inarinsaameksi räppäävä Amoc, vuonna 2003 räpin suomenmestaruuden voittanut Edorf sekä Ezkimo. Muut jäsenet ovat Ambassa -yhtyeen Eldinho, Nit Lang ja Neuvos, Ruzze sekä Ezkimon pikkuveli Juan Muteniac, joka tekee kollektiivin kappaleet.


title: Kotin kieli (jeniseiläinen)

text: Kotin kieli eli kotti on 1800-luvun puolivälissä kuollut jeniseiläinen kieli. Sen puhujat asuivat nykyisestä Krasnojarskista etelään ja itään aina Kanjoelle saakka. Kotin "šet" ’joki’ -sanaan perustuvia "-šet" -loppuisia vesistönimiä esiintyy Kan- ja Birjusajokien välisellä alueella. Kotin lähin sukukieli oli assani.


title: Kotin kieli (jeniseiläinen)

text: Viimeiset kotinkieliset tekstit merkitsi muistiin suomalainen kielitieteilijä M. A. Castrén. Hän on kirjoittanut myös kieltä käsittelevän tutkimuksen.


title: Yotam Halperin

text: Yotam Halperin (; s. 24. tammikuuta 1981, Tel Aviv) on israelilainen koripalloilija, joka pelaa nykyisin Hapoel Jerusalemissa.


title: Yotam Halperin

text: Halperin aloitti koripallon pelaamisen kotikaupunkinsa Maccabi Tel Avivin juniorijoukkueissa 8-vuotiaana. Debyyttinsä edustusjoukkueessa hän teki kaudella 2001-2002. Hän oli joukkueessa melko pienessä roolissa johtuen joukkueen suurista tähdistä kuten Anthony Parkerista ja Ariel McDonaldista.


title: Yotam Halperin

text: Vuonna 2005 hän sai tarjouksen Union Olimpijalta ja teki sopimuksen suuremman vastuun takia. Union Olimpijassa Halperin sai vastuuta ja pelasi Euroliigassa kaudella 2005–2006 uransa parhaan kauden tehden 13,9 pistettä ottelua kohden. Kauden jälkeen hän osallistui ja Seattle SuperSonics varasi hänet numerolla 53. Halperin ei koskaan mennyt NBA:han vaan palasi kasvattajaseuraansa. Hän pelasi Maccabissa kaksi kautta ennen kuin siirtyi Olympiakosiin.


title: Yotam Halperin

text: Halperin vietti Olympiakosissa kolme kautta ja siirtyi vuonna 2011 Spartak Pietariin. Yhden pelikauden jälkeen hän jatkoi uraansa FC Bayern Münchenissä, josta hän siirtyi kauden jälkeen Hapoel Jerusalemiin.


title: VB 10b

text: VB 10 b on tähteä VB 10 kiertävä mahdollinen eksoplaneetta. Kohteen löytyminen julkaistiin 28. toukokuuta 2009 ja se saattaa olla ensimmäinen astrometrian avulla löydetty eksoplaneetta.


title: VB 10b

text: Mahdollisen planeettakandidaatin löysivät NASAn Jet Propulsion Laboratoryssa työskentelevät Steven Pravdo ja Stuart Shaklan käyttäen Palomarin observatorion viisimetristä Hale-teleskooppia. Havaittu planeettakandidaatti lukeutuu kuumien jupiterien luokkaan. Sen massa on noin kuusi Jupiterin massaa ja planeetta kiertää keskustähtensä ympäri noin 240 Maan vuorokauden jaksolla.


title: VB 10b

text: Joulukuussa 2009 ilmestyneessä artikkelissa toinen tutkijaryhmä ilmoitti, ettei ole kyennyt havaitsemaan VB 10 b:tä keskustähdestä tehtyjen säteisnopeusmittausten perusteella. Planeetan olemassaoloa voidaan tällä hetkellä pitää kyseenalaisena.


title: Oivi

text: Oivi on suomalainen etunimi ja nimen Oiva rinnakkaismuoto. Alun perin Oivi oli etupäässä miehen nimi, mutta 1950- ja 1960-luvuilla, jolloin nimeä annettiin eniten, se vakiintui naisen nimeksi ja nykyään se katsotaan Oivan sisarnimeksi. Oivi ei ole kovinkaan yleinen nimi: Suomessa nimi Oivi on vuoden 2012 loppuun mennessä annettu noin 100 naiselle ja noin 30 miehelle.


title: Oivi

text: Oivin nimipäivä on nykyään 29. toukokuuta (sama kuin Oivan). Ennen vuotta 1995 se oli 5. helmikuuta.


title: Maailman muisti

text: Maailman muisti () on vuonna 1992 perustettu Unescon ohjelma, jonka tavoitteena on säilyttää ihmiskunnan merkittävät arkistot ja kirjastokokelmat. Maailman muisti -rekisteriin kuuluu kohteita ympäri maailmaa. Elokuun 2009 alussa ohjelmassa oli mukana 193 kohdetta.


title: Maailman muisti

text: Maailman muisti -ohjelmalla on kolme päätavoitetta. Sen tarkoituksena on mahdollistaa ihmiskunnan dokumenttiperinnön suojelu parhaimmalla mahdollisella tavalla, helpottaa dokumenttiperinnön maailmanlaajuista saavutettavuutta ja nostaa dokumenttiperinnön olemassaolon ja merkittävyyden tunnettavuutta.


title: Maailman muisti

text: Suomesta rekisteriin kuuluvat A. E. Nordenskiöldin karttakokoelma ja Gramota-arkisto sekä Njasvižin kirjaston kokoelmat, joista osa sijaitsee Suomessa.


title: Hunajapallokala

text: Hunajapallokala ("Chonerhinos naritus") on aasialainen makean veden pallokalalaji. Se voi kasvaa lähes 30 cm pitkäksi. Se elää jokivedessä Myanmarin, Indokiinan ja Indonesian alueella.


title: Hunajapallokala

text: Hunajapallokala on selkäpuolelta hunajan tai pronssin värinen, vatsapuoli on vaaleampi. Se on sukunsa ainoa laji, ja siitä on käytetty myös nimeä "Xenopterus naritus".


title: Hunajapallokala

text: Hunajapallokaloja pidetään joskus akvaarioissa. Se on niin aggressiivinen kala, että sitä pidetään yleensä yksin.


title: Anton-tapaus

text: Anton-tapaus oli lapsikaappaus, joka kärjistyi Suomen ja Venäjän väliseksi diplomaattiseksi selkkaukseksi vuonna 2009. Tapaus oli seurausta useamman vuoden jatkuneesta huoltajuuskiistasta suomalaisen isän ja venäläisen äidin välillä viisivuotiasta Anton-pojasta. Kiista kärjistyi vastavuoroisiin lapsikaappauksiin, jotka saivat suurta huomiota sekä Suomen että Venäjän mediassa.


title: Anton-tapaus

text: Anton (s. 2003) oli tapauksen aikaan neljä-kuusivuotias. Hän on Suomen kansalainen, mutta hänelle myönnettiin kohun keskellä nopeasti myös Venäjän kansalaisuus, joten hänellä on nykyisin kaksoiskansalaisuus.


title: Anton-tapaus

text: Antonin vanhemmat ovat Suomen kansalainen Paavo Salonen ja Suomen ja Venäjän kaksoiskansalainen Rimma Salonen. Anton syntyi vuonna 2003 vanhempiensa eron jälkeen, ja vanhemmille asetettiin yhteishuoltajuus. Maaliskuussa 2008 nelivuotias poika lähti äitinsä mukana Venäjälle ja hänestä ei kuulunut pitkään aikaan mitään. Huhtikuussa 2008 Tampereen käräjäoikeus määräsi Paavo Salosen väliaikaisesti lapsen yksinhuoltajaksi.


title: Anton-tapaus

text: Tapaus tuli otsikoihin kesällä 2008, kun Paavo Salonen oli alkanut ihmetellä poikansa ja tämän äidin pitkää Venäjän matkaa. Rimma Salonen kertoi MTV3:n haastattelussa, että ei uskaltanut palata Suomeen, kun kuuli häntä syytettävän lapsikaappauksesta.


title: Anton-tapaus

text: Paavo ja Rimma Salonen kävivät taistelua lapsen huoltajuudessa niin Venäjällä kuin Suomessakin. Suomessa päätettiin lapsen kuuluvan Suomeen, ja Venäjällä Venäjälle. Paavo Salonen haki apua asiaansa ministeritasolta saakka, ja esimerkiksi ulkoministeri Alexander Stubb ilmaisi tukensa hänelle.


title: Anton-tapaus

text: Prosessin pitkyttyessä Venäjällä Paavo Salonen päätti hakea lapsensa takaisin paikan päältä. Toukokuussa 2009 Anton kuljetettiin Venäjältä Suomeen Pietarin pääkonsulaatin konsulin Simo Pietiläisen auton takakontissa. Venäjä antoi asiasta Suomelle nootin. Poikaa olisi ollut vaikea saada Suomeen laillisin keinoin, sillä Venäjä ei ollut tuolloin vielä liittynyt Haagin lapsikaappaussopimukseen.


title: Anton-tapaus

text: Rimma Salonen pyysi 10. toukokuuta 2010 Vladimir Putinille lähettämässään julkisessa vetoomuksessa Venäjää vaatimaan Suomea luovuttamaan Anton Salosen Venäjälle. Perusteiksi Salonen ilmoitti sen, että Anton kuljetettiin Venäjältä laittomasti diplomaattiauton takakontissa. Äidin mukaan muun muassa Suomen valtiovalta kiistää Antonin Venäjän kansalaisuuden.


title: Anton-tapaus

text: Rimma Salonen tuomittiin lokakuussa 2009 Tampereen käräjäoikeudessa puolentoista vuoden ehdolliseen vankeuteen sekä 20 000 euron korvauksiin henkisestä kärsimyksestä lapselle. Lisäksi hänet tuomittiin maksamaan Paavo ja Anton Salosen oikeudenkäyntikulut. Lokakuussa 2010 hovioikeus piti tuomion ennallaan, mutta alensi korvauksen 10 000 euroon.


title: Anton-tapaus

text: Tammikuussa 2011 Satakunnan käräjäoikeus hylkäsi Rimma Salosen vaatimuksen siirtää huoltajuus hänelle väliaikaisesti. Rimma Salonen perusteli vaatimustaan sillä, että hän pelkäsi Paavo Salosen vievän Antonin vanhimman poikansa luo Norjaan. Paavo Salonen kiisti vaatimuksen perusteettomana. Rimma Salosen perustelujen mukaan Paavo Salonen ei enää pystyisi huolehtimaan lapsesta ikänsä ja terveydentilansa takia. Oikeus totesi, ettei kummastakaan seikasta esitetty perusteltuja näyttöjä. Huoltajuusriita päättyi siihen, että isä on Antonin yksinhuoltaja.


title: Anton-tapaus

text: Vuonna 2012 Vaasan hovioikeus myönsi Antonin huoltajuuden isälle. Toukokuussa 2013 Korkein oikeus hylkäsi Rimma Salosen valituslupahakemuksen hovioikeuden päätökseen. Näin ollen pojan isä Paavo Salonen on poikansa ainoa huoltaja.


title: Anton-tapaus

text: Lokakuussa 2014 Vantaan käräjäoikeus tuomitsi Antonin Venäjältä Suomeen salakuljettaneen diplomaatin Simo Pietiläisen sakkoihin virkavelvollisuuden rikkomisesta. Helsingin hovioikeus ei muuttanut tuomiota joulukuussa 2015.


title: Anton-tapaus

text: Rimma Salonen pyrki kansanedustajaksi vuoden 2011 vaaleissa. Hän edusti Suomen Työväenpuoluetta Helsingin vaalipirissä. Samalla Salonen edusti myös Suomen antifasistista komiteaa. Ehdokkuus huomiotiin myös Venäjän mediassa. Salonen sai 16 ääntä.


title: Anton-tapaus

text: Venäjä liittyi Haagin lapsikaappaussopimukseen heinäkuussa 2011 ja sopimusta alettiin soveltaa Suomen ja Venäjän välisissä lapsikaappaustapauksissa vuoden 2013 alusta lukien. Suomessa lapsikaappaussopimuksen keskusviranomaisena toimii oikeusministeriö, Venäjällä vastaava viranomainen on opetus- ja tiedeministeriö.


title: Anton-tapaus

text: Tapauksesta on julkaistu kaksi kirjaa, joilla on sama nimi, "Tapaus Anton". Toimittaja Tuula Malin kuvaa kirjassaan kiistan tapahtumia perustuen yhteistyöhön Paavo Salosen kanssa ja kirja on julkaistu omakustanteena. Toisen kirjan on kirjoittanut Johan Bäckman ja sen julkaisee Suomen Antifasistinen Komitea (Safka). Bäckman mielletään Rimma Salosen puolestapuhujaksi.


title: Chauncey Billups

text: Chauncey Ray Billups (s. 25. syyskuuta 1976 Denver, Colorado) on yhdysvaltalainen kilpauransa päättänyt NBA-koripalloilija. Hän oli kilpaurallaan 191 senttimetriä pitkä ja painoi 92 kilogrammaa. Billups lopetti uransa vuonna 2014 pelattuaan edellisen kauden Detroit Pistonsin riveissä.


title: Chauncey Billups

text: Billups pelasi urallaan seitsemässä eri NBA-joukkueessa, Boston Celticsissä, Toronto Raptorsissa, Denver Nuggetsissa, Minnesota Timberwolvesissa, Detroit Pistonsissa, New York Knicksissä ja Los Angeles Clippersissä. Kaudella 2003–2004 hänen joukkueensa Detroit Pistons voitti mestaruuden ennakkosuosikki Los Angeles Lakersiä vastaan ja Billups sai . Billups pelasi NBA:ssa kaikkiaan 1 043 runkosarja- ja 146 pudotuspeliottelua. Hänen keskiarvoikseen runkosarjan otteluista kertyivät 15,2 pistettä, 2,9 levypalloa ja 5,4 syöttöä ottelua kohden.


title: Chauncey Billups

text: Billups kuului Yhdysvaltain maajoukkueeseen sen voittaessa kultaa vuoden 2010 MM-kilpailuissa ja Amerikan-mestaruuskilpailuissa 2007.


title: Chauncey Billups

text: Detroit Pistons jäädytti Billupsin pelinumeron, numeron 1, ja nosti sen kotiareenansa The Palace of Auburn Hillsin kattoon 10. helmikuuta 2016.


title: Keräilijätär

text: Keräilijätär on Éric Rohmerin ohjaama vuonna 1966 valmistunut elokuva, jonka ensi-ilta oli Ranskassa 2. maaliskuuta 1967.


title: Keräilijätär

text: Hienostunut ohjaustyö "Keräilijätär" on Rohmerin ensimmäinen värielokuva. Se valmistui kolmantena elokuvana Rohmerin kuuden elokuvan sarjaan "Six contes moraux" (Kuusi moraalista tarinaa), mutta on tarinana sarjan neljäs osa. Sarjan kussakin elokuvassa mies lähtee naisystävänsä luota, löytää toisen, mutta uskollisuus voittaa. Elokuvan tarina alkaa, kun galleristi Adrien saa taiteilijaystävänsä kanssa käyttöönsä kartanon. Kartanossa asuu myös nuori nainen, joka keräilee miehiä.


title: Keräilijätär

text: Elokuva palkittiin Hopeisella karhulla Berliinin elokuvajuhlilla 1967.


title: Martin Sonnenberg

text:
Martin Sonnenberg (s. 23. tammikuuta 1978 Wetaskiwin, AB, Kanada) on kanadalainen entinen jääkiekkoilija. Hän pelasi viimeksi Ruotsissa, Elitserien-joukkue Timrå IK:ssa. Sonnenberg pelasi urallaan enimmäkseen keskushyökkääjänä, mutta pystyi pelaamaan myös laidassa.
Vuodet 1995-1998 Sonnenberg pelasi WHL-joukkue Saskatoon Bladesissa. Neljä seuraavaa kautta Sonnenberg pelasi Pittsburgh Penguinsin organisaatiossa. Hän kuitenkin pelasi enimmäkseen farmijoukkueissa Syracuse Crunchissa ja Wilkes-Barre/Scranton Penguinsissa ja pelasi yhteensä 58 NHL-ottelua tehoin 2+3=5.


title: Martin Sonnenberg

text: Vuodet 2002-2004 Sonnenberg pelasi Calgary Flamesin organisaatiossa, mutta pelasi vain 5 NHL-peliä kaudella 2003-2004. Työsulkukauden 2004-2005 Sonnenberg pelasi AHL-joukkue Utah Grizzliesissa. Kauden 2005-2006 hän pelasi myös kokonaan AHL:ssä edustaen San Antonio Rampagea ja Hartford Wolf Packia.


title: Martin Sonnenberg

text: Kaudeksi 2006-2007 Sonnenberg siirtyi jääkiekon SM-liigassa pelaavaan KalPaan. Hänestä tuli SM-liigan historian ensimmäinen ulkomaalainen kapteeni. Kauden 2007-2008 Sonnenberg pelasi Sveitsissä, HC Ambrì-Piottan riveissä. Hän siirtyi kesken kauden 2008-2009 sieltä Timråån. Sonnenberg pelasi Timråssa kaksi kautta ennen kuin päätti lopettaa aktiiviuransa.


title: Euroliiga-kausi 2000–2001

text: Euroliigakausi 2000–2001 oli ensimmäinen Euroliiga-nimellä pelattu kausi. Samaan aikaan pelattiin myös FIBA:n organisoima Suproleague, johon osallistui osa Euroopan seurajoukkueista. Kausi alkoi 16. lokakuuta 2000 ja loppui 10. toukokuuta 2001 Bolognassa pelattuun ratkaisevaan finaaliin. Kauden voitti Kinder Bologna.


title: Euroliiga-kausi 2000–2001

text: 24 joukkuetta jaettiin neljään lohkoon ja lohkojen neljä parasta pääsivät jatkoon.


title: Euroliiga-kausi 2000–2001

text: 16 jäljellä olevaa joukkuetta pistettiin pelaamaan pareittain. Pelit pelattiin paras kolmesta-periaatteella.


title: Euroliiga-kausi 2000–2001

text: Viimeiset kahdeksan joukkuetta pelasivat pareittain vastakkain ja voittajat pääsivät jatkoon. Pelit pelattiin taas paras kolmesta-periaatteella.


title: Euroliiga-kausi 2000–2001

text:
Välierät jatkoivat samaa pelitapaa, eli joukkueet pelasivat jälleen pareittain. Voittajat pääsivät finaaliin.
Finaalit pelattiin vuorotellen joukkueiden kotiareenoilla. Pelit pelattiin paras viidestä-menetelmällä.


title: 30-Second Bunnies Theatre

text: 30-Second Bunnies Theatre on yhdysvaltalainen Webby-palkittu flash-animaatiosarja, jossa jokaisessa jaksossa parodioidaan eri elokuvia, paitsi että ne on tiivistetty 30 sekuntiin ja ihmiset on korvattu jäniksillä. Animaatiot on tuottanut Angry Alien Productions.


title: 30-Second Bunnies Theatre

text: Sarja teki debyytin vuonna 2004, jolloin nettisivujen luoja Jennifer Shiman aikoi luoda huumorinettisivun. Shiman loi parodiaversion elokuvasta "Manaaja" tiivistäen sen 30 sekuntiin ja korvaten ihmiset jäniksillä. Siitä tuli suuri hitti, joten Shiman ja yhtiö loivat muita "30 sekunnin puputeatteriversioita". Vuonna 2005 yhtiö antoi Starz!-yhtiölle tehtävän luoda lisää lyhyitä puputeatterielokuvia. He tekivät parodian elokuvasta "Tähtien sota" 16. huhtikuuta vuonna 2005. Lisäksi he tekivät parodian myös suositusta komediasta "Borat", mikä julkaistiin 16. tammikuuta 2007.


title: 30-Second Bunnies Theatre

text: Angry Alien Productions alkoi julkaista jaksoja DVD:lle 20. lokakuuta 2009. Keväällä 2015 tuotantoyhtiö ilmoitti lopettavansa uusien animaatioiden tekemisen toistaiseksi.


title: 30-Second Bunnies Theatre

text: Kuuluisia elokuvia, joista sarjassa on jo tehty parodia


title: Åndalsnes

text: Åndalsnes on noin kolmentuhannen asukkaan kaupunki Norjassa, Rauman kunnassa Raumajoen suulla ja Romsdalsfjord-vuonon rannalla. Kaupunki on houkuttanut turisteja lohenkalastuksella ja huimilla vuoristomaisemilla jo 1800-luvulta asti.


title: Åndalsnes

text: Toisen maailmansodan aikana brittijoukot nousivat maihin Åndalsnesissä huhtikuussa 1940, valmistautuessaan hyökkäämään Trondheimiin saksalaisten miehitettyä Norjan.


title: Mijanou Bardot

text: Marie-Jeanne "Mijanou" Bardot (s. 5. toukokuuta 1938 Pariisi, Ranska) on ranskalainen kirjailija ja näyttelijä.


title: Mijanou Bardot

text: Bardot näytteli muutamassa elokuvassa mutta ryhtyi myöhemmin kirjailijaksi.


title: Mijanou Bardot

text: Bardot on naimisissa näyttelijä Patrick Bauchaun kanssa, ja heillä on tytär Camille. He asuvat Los Angelesissa Yhdysvalloissa. Bardot'n sisar on Brigitte Bardot.


title: Kenttäpullo

text: Kenttäpullo on pullo juomaveden säilyttämistä varten. Kenttäpullot on suunniteltu maastossa liikkuvien ihmisten, kuten retkeilijöiden ja sotilaiden tarpeisiin. Kenttäpulloissa on useimmiten kiinnike, jolla pullon voi kiinnittää vöihin tai reppuun. Paikalleen tiiviisti ruuvattavissa oleva korkki on useimmiten kiinnitetty ketjulla tai muovikiinnikkeellä pulloon.


title: Kenttäpullo

text: Aikaisemmin kenttäpullot valmistettiin useimmiten teräksestä tai alumiinista. Nykyaikaiset kenttäpullot on useimmiten valmistettu muovista.


title: Kenttäpullo

text: Vanhastaan kenttäpulloon on useimmiten kuulunut huopakankaasta valmistettu, irrotettava päällinen, jolla on useita etuja. Ensinnäkin se luonnollisesti suojaa pulloa. Sotilaskäytössä ja metsästäjillä sekä luontovalokuvaajilla se estää lisäksi alumiinista tai teräksistä pulloa välkkymästä auringossa ja kilisemästä. Kastellusta huovasta vähitellen haihtuva vesi myös sitoo lämpöä ja pitää pullon sisällön viileänä ja raikkaana päällisen kuivumiseen asti. Nykyään päällinen valmistetaan halvemmista ja huonommin toimivista materiaaleista, kuten nailonista tai neopreenista, tai jätetään kokonaan pois.


title: Nalin Pekgul

text: Nalin Pekgul (s. 30. huhtikuuta 1967 Batman, Turkki) on ruotsalainen sosiaalidemokraattipuolueen poliitikko, joka istui Ruotsin valtiopäivien jäsenenä vuosina 1994–2002. Sitten hänestä tuli sosiaalidemokraattinaisten puheenjohtaja. Hän on varsinaiselta ammatiltaan sairaanhoitaja ja etnisesti kurdi.


title: Nalin Pekgul

text: Pekgul muutti Ruotsiin vuonna 1980. Hän asui Tenstassa, kunnes joutui 2000-luvulla lähtemään sieltä seudun lisääntyneen väkivaltaisuuden takia.


title: Gyromagneettinen suhde

text: Gyromagneettinen suhde on hiukkasen tai systeemin suure, joka kertoo magneettisen momentin ja pyörimismäärän suhteen. Gyromagneettista suhdetta merkitään usein gamma-symbolilla formula_1 ja sen SI-yksikkö on radiaani jaettuna sekunnin ja teslan tulolla formula_2 tai yhtäpitävästi coulombi jaettuna kilogrammalla formula_3. Alkeishiukkasilla pyörimismäärää kuvaa niiden sisäinen pyörimismäärä spin.


title: Gyromagneettinen suhde

text: Varatun kappaleen pyöriessä jonkin akselin ympäri sille voidaan määritellä sekä magneettinen momentti että pyörimismäärä. Jos kappaleen sähkövaraus ja massa ovat samalla tavoin jakautuneet, (esimerkiksi tasaisesti) niin kappaleen gyromagneettinen suhde voidaan laskea yhtälöllä


title: Gyromagneettinen suhde

text: missä formula_5 on varaus ja formula_6 massa. Nyt magneettinen momentti formula_7 voidaan ilmaista pyörimismäärän formula_8 ja gyromagneettiseen suhteen avulla seuraavasti:


title: Gyromagneettinen suhde

text: Alkeis- ja muille subatomisille hiukkasille voidaan pyörimismääräksi määritellä niiden spiniä kuvaava sisäinen pyörimismäärä formula_10. Hiukkasen magneettinen momentti kirjoitetaan tällöin muodossa


title: Kim Petras

text: Kim Petras (syntymänimeltään Tim Petras, s. 27. elokuuta 1992, Köln, Saksa) on saksalainen poplaulaja. Hän julkaisi itse videoita internetissä, ja levy-yhtiö Joyce Records löysi hänet sitä kautta. Ensimmäinen kaupallisen levy-yhtiön julkaisu "Fade Away" ilmestyi syksyllä 2008. Vuonna 2017 Petras julkaisi Dr. Luken tuottaman kappaleen "I Don't Want It at All", joka päätyi Spotifyn Viral Top 50 -listan kärkeen.


title: Kim Petras

text: Kim Petras syntyi vuonna 1992 Kölnissä. Hänen vanhempansa ovat Lutz ja Konni Petras, ja hänellä on kaksi vanhempaa sisarta.


title: Kim Petras

text: Kim on transsukupuolinen, ja syntyi fyysisesti poikana. Hänen syntymänimensä oli Tim Petras, mutta henkinen sukupuoli ilmeni jo hänen ollessaan 2-vuotias. Kimiä kiusattiin koulussa, mutta hänen perheensä oli hyvin ymmärtäväinen ja antoi lapsensa elää haluamaansa elämää. Kim aloitti sukupuolenkorjausprosessin 12-vuotiaana syömällä hormoneja, ja korjautti sukupuolielimensä poikkeuksellisen nuorena - vain 16-vuotiaana. . Tapaus teki hänestä maailmanlaajuisesti kuuluisan, ja hän onkin työskennellyt tukeakseen muita transsukupuolisia nuoria.


title: Kim Petras

text: 19-vuotiaana Petras muutti Los Angelesiin tavoittelemaan laulajanuraa.


title: Paavo Heinonen

text: Paavo Heinonen (s. 30. toukokuuta 1944) on suomalainen jalkapalloilija.


title: Paavo Heinonen

text: Maalivahtina pelannut Heinonen aloitti uransa Helsingin Tovereissa. Hän edusti kuitenkin käytännössä koko uransa Helsingin Jalkapalloklubia, johon hän siirtyi 1962. Heinonen pelasi HJK:n riveissä 16 kautta. Heinonen voitti HJK:ssa mestaruuden kaudella 1973 ja Suomen Cupin 1966. Kaikkiaan hän pelasi seurassa 164 pääsarjaottelua. Pelaajauran jälkeen Heinonen toimi muun muassa Helsingin Jalkapalloklubin maalivahtivalmentajana. Hänet valittiin ansioistaan HJK:n kunniagalleriaan vuonna 1997.


title: Paavo Heinonen

text: Heinonen pelasi vuosina 1968–1972 Suomen maajoukkueessa yhteensä 13 A-maaottelua.


title: Alpha (täsmennyssivu)

text: Alpha voi tarkoittaa:


title: Marjut Hjelt

text: Marjut Hjelt (aiemmin "Kivelä" ja "Liikkanen", s. 19. maaliskuuta 1954 Oulu) on suomalainen toimittaja ja kirjailija. Hän on opiskellut Helsingin yliopistossa kansanperinnettä ja uskontotiedettä ja valmistunut filosofian maisteriksi. Kirjailijana hän on tuonut esille erityisesti suomalaista kansanperinnettä.


title: Marjut Hjelt

text: Hjelt sai vuoden 2014 Tietopöllö-palkinnon.


title: Stark

text: Stark tai Starck voi tarkoittaa seuraavia:


title: Villa Carlos Paz

text: Villa Carlos Paz on kaupunki Córdoban maakunnan pohjoisosissa Argentiinassa. Vuonna 2001 kaupungissa asui 56 000 asukasta. Kaupunki sijaitsee Valle de Punillan laaksossa, joka kuuluu Argentiinan suosituimpiin matkailukohteisiin. Villa Carlos Paz on laakson tärkein kaupunki muun muassa siksi, että sieltä on vain 36 kilometriä maakunnan pääkaupunkiin Córdobaan. Villa Carlos Paz on perustettu vuonna 1914.


title: Drawing Down the Moon (kirja)

text: Drawing Down the Moon: Witches, Druids, Goddess-Worshippers, and Other Pagans in America Today on Margot Adlerin vuonna 1979 ilmestynyt kirja pakanuuden historiasta ja uuspakanoiden ryhmittymistä Yhdysvalloissa. Kirja sisältää runsaasti haastatteluaineistoa. Teos on eräs tunnetuimpia yleisteoksia alaltaan. Adler oli itse wiccan harjoittaja.


title: Ivar Nordlund

text: Karl Ivar Nordlund () oli suomalainen pappi ja poliitikko.


title: Ivar Nordlund

text: Nordlund toimi pappissäädyn edustajana Suomen suuriruhtinaskunnan viimeisillä säätyvaltiopäivillä, 1905–1906. Vaaleissa 1909, 1910 ja 1911 hänet valittiin eduskuntaan Vaasan läänin eteläisestä vaalipiiristä ja hän toimi kansanedustajana kolmen vuoden ajan, kesäkuusta 1909 huhtikuuhun 1912. Ruotsalaista kansanpuoluetta edustanut Nordlund vaikutti eduskunnan pankkivaliokunnassa ja valtiovarainvaliokunnassa. 12. huhtikuuta 1912 hän sai sairauden vuoksi vapautuksen edustajantoimestaan ja hänen tilalleen eduskuntaan nousi George Granfelt.


title: Ivar Nordlund

text: Vuonna 1872 ylioppilaaksi kirjoittanut Nordlund vihittiin papiksi vuonna 1877 ja vuonna 1880 hän suoritti pastoraalitutkinnon. Pappisurallaan hän toimi ylimääräisenä pappina (1877–1881), virkaa tekevänä kirkkoherrana (1881–1884), kappalaisena (1884–1925) ja kirkkoherrana (1925–1937) Närpiössä. Hän oli myös Närpiön rovastikunnan lääninrovasti. Vuonna 1881 hän sai varapastorin ja vuonna 1920 rovastin arvonimen. Nordlund työskenteli lisäksi Klaresundin meijerikoulun tarkastajana (1898–1909) ja Närpiön kansanopiston uskonnonopettajana (1901–1912). Sisällissodan aikana Närpiön esikunnan jäsen.


title: Ivar Nordlund

text: Nordlund kirjoitti kolminiteisen teoksen Närpiön historiasta, joka julkaistiin vuosina 1928–1931. Teoksen nimi on "Blad ur Närpes historia".


title: Ivar Nordlund

text: Nordlund oli kahdesti naimisissa. Hänen vuonna 1877 solmimansa avioliitto Anna Teresia Carlströmin kanssa päättyi hänen vaimonsa kuolemaan vuonna 1897. Hänen toinen puolisonsa oli Hanna Augusta Hirn, jonka kanssa hän oli naimisissa vuodesta 1912. Nordlund kuoli syyskuussa 1937, 82-vuotiaana.


title: Valkeasuon rautatieasema

text: Valkeasuon rautatieasema (, ent. Onkamon rautatieasema, ratakm 583+976) on Suomen rataverkon liikennepaikka Tohmajärven kunnan Onkamossa Niiralan radan varrella. Kun uusi Karjalan radan osuus Parikkalasta Onkamoon valmistui, vanha Onkamon rautatieasema jäi siltä sivuun ja liikenne siirtyi kulkemaan Onkamon seisakkeen kautta. Aseman nimi muutettiin Onkamosta Valkeasuoksi 1. maaliskuuta 1973. Onkamon vanhaa rautatieasemaa on kutsuttu myös Onkamon pysäkiksi. Asemarakennus on siirretty Puumalaan mutta liikennepaikan vanha vahtitupa ja muita rakennuksia on edelleen pystyssä.


title: Valkeasuon rautatieasema

text: Nykyisin Valkeasuossa on pääraiteen lisäksi yksi sivuraide.


title: Jarkko Niemi (musiikkitieteilijä)

text: Jarkko Niemi on Tampereen yliopiston musiikintutkimuksen laitoksen yliassistentti. Lisäksi filosofian tohtori Niemi toimii yliopiston etnomusikologian dosenttina humanistisen tiedekunnan musiikintutkimuksen laitoksella 1.6.2009 alkaen. Hänen asiantuntemusaluettaan on varsinkin Siperian alkuperäiskansojen musiikki, esimerkiksi nenetsien laulut.


title: Jarkko Niemi (musiikkitieteilijä)

text: Niemi on tullut tunnetuksi myös Slobo Horo -yhtyeen laulusolistina.


title: Saskatchewanin kapina

text: Saskatchewanin kapina (, tunnetaan myös nimillä: "North-West Resistance" ja "Saskatchewan Rebellion") oli vuonna 1885 tapahtunut alkuperäiskansojen kapina Kanadan hallitusta vastaan. Kiistan tärkeimpinä syinä olivat maanomistusongelmat ja huoli nälänhädästä. Biisoni oli alueen asukkaiden tärkein ravinnonlähde ja lähinnä siirtolaisten aiheuttaman metsästyksen johdosta eläinten lukumäärät putosivat jyrkästi.


title: Saskatchewanin kapina

text: Lyhyeksi jääneen kansannousun osapuolina olivat Louis Rielin johtamat nykyisen Saskatchewanin alueen métisit. Samaan aikaan cree- ja assiniboine-intiaanit kapinoivat hallitusta vastaan. Kaikkiaan heillä oli noin tuhat miestä. Vastaavasti Kanadan hallituksella oli riveissään noin 10 500 aseistettua miestä.


title: Saskatchewanin kapina

text: Kapinoitsijat saavuttivat joitakin voittoja Duck Laken, Fish Creekin ja Cut Knifen taisteluissa, mutta hallituksen joukkojen murskaavan ylivoiman johdosta kapina päättyi heidän voittoonsa ja kapinajohtaja Louis Riel teloitettiin hirttämällä. Oleellisena osana hallituksen taktiikkaa toimi Canadian Pacific Railway, jonka avulla alueelle saatiin kuljetettua nopeasti suuri määrä joukkoja. Tämän seurauksena rahoitukseltaan vaikeuksissa olleelle, osin keskeneräiselle rautatiehankkeelle saatiin poliittinen tuki ja parlamentilta tarpeelliset määrärahat.


title: Saskatchewanin kapina

text: Manitoban provinssissa 1869–1870 tapahtuneen Redjoen kapinan jälkeen monet métisit muuttivat nykyisen Saskatchewajoen laaksoon (Luoteisterritoriot, nykyisin Saskatchewanin provinssi), jossa he perustivat Batochen kylän Saskatchewanjoen etelähaaran varteen.


title: Saskatchewanin kapina

text: Samoin kuin aikaisemmin Manotobassa, englanninkieliset siirtolaiset Ontariosta saapuivat ja asettuivat asemaan alueelle. He vaativat maan jakoa suoritettavaksi englantilaisen järjestelmän mukaan neliskanttisiin palstoihin. Métisit suosivat ranskalaista "Seigneurial"-järjestelmää, jossa alue ulottui pitkinä suorakaiteen muotoisina alueina alkaen vesistöstä. Métisit ja First Nations -intiaanit olivat myös huolestuneita biisonin metsästämisestä lähes sukupuuttoon Hudson's Bay Companyn ja muiden metsästäjien taholta. Biisoni oli ollut heidän tärkein ravinnonlähteensä vuosisatojen ajan. Biisonien katoaminen aiheutti cree-, mustajalka- ja First Nations -intiaanien keskuudessa lähes nälänhätää, jota pahensi valtion tukien leikkaukset 1883 ja treaty-lupausten hoitamatta jättäminen. Métisien haluttiin lopettavan metsästys ja keskittyvän maanviljelyyn, mutta muutos ei ollut helppo monimutkaisen maanomistusbyrokratian vuoksi. Käytännössä kaikilla alueen asukkailla oli jonkinlaista kaunaa hallintoa vastaan.


title: Saskatchewanin kapina

text: Vuonna 1884 englantilaiset siirtolaiset, anglo-métisit ja métisit pitivät kokouksia ja yrittivät taivutella vastahakoista alueen hallintoa helpottamaan byrokratiaa. 24. maaliskuuta Batochen kylässä pidetyssä kokouksessa kolmekymmentä eteläisen alueen métisiä päätti ehdottaa Rieliä palaamaan takaisin ja edustamaan heidän asiaansa. 6. toukokuuta "Settler's Union" kokoontui keskustelemaan asiasta. Kokoukseen osallistui métisejä, englanninkielisiä edustajia Prince Albertista, sekä métisien kannattaja, Ontariosta kotoisin oleva siirtolainen William Henry Jackson, joka tunnettiin myös nimellä "Honoré Jackson" ja anglo-métisi James Isbister. Kokouksessa päätettiin lähettää valtuuskunta Rielin johdolla neuvottelemaan Kanadan hallituksen kanssa, edellyttäen että Riel suostuisi palaamaan maanpaostaan. Rieliä tapaamaan lähtevän retkikunnan johtajana toimi tunnettu biisonin metsästäjä ja Saint-Laurentin métisien johtaja Gabriel Dumont. Dumont ja Riel olivat tavanneet aikaisemmin Manitobassa. James Isbister oli joukon ainoa anglo-métisi. Riel oli helposti taivuteltavissa asian kannalle ja hän saapui Batocheen 5. heinäkuuta. Maaliskuussa 1885, Riel, Gabriel Dumont, William Henry Jackson ja muutamat muut perustivat alueelle väliaikaishallituksen toivoen täten vaikuttamaan Kanadan hallituksen päätöksiin, samaan tapaan kuin aikaisemmassa Redjoen kapinassa 1869. Rielillä ei kuitenkaan ollut riittävää tukea alueen englanninkielisiltä asukkailta eikä alueen intiaaneilta, hän oli oman uskomuksensa mukaan jumalan lähettämä profeetta jonka tehtävänä oli johtaa hänen omaa kansaansa, tämän vuoksi katolinen kirkko veti tukensa hänen toimiltaan. Pappi Albert Lacombe jopa neuvotteli sopimuksen mustajalka-intiaanipäällikkö Crowfootn kanssa jossa hän lupasi heimonsa pysyvän sivussa kapinasta.


title: Saskatchewanin kapina

text: Cree-intiaanien osallistuminen on usein ymmärretty väärin johtuen hallituksen virallisista julkilausumista joissa kerrotaan heidän yhdistäneen voimansa métisien kanssa. Vuoden 1870 loppupuolella tilanne alkoi kärjistyä biisonien määrän harventuessa aiheuttaen vakavia ongelmia. Kanadan hallitus useaan otteeseen rikkoi vuosikymmenen loppupuolella tekemiään treaty-sopimuksia Sopimusrikkomuksista ja kasvavasta nälänhädästä johtuen cree-intiaanipäällikkö Big Bear yritti avata treaty-sopimukset uudelleen neuvoteltavaksi. Oli vain sattumaa että métisit aloittivat oman kampanjasa hallitusta vastaan samoihin aikoihin. Cree-intiaanien aloittaessa vihollisuudet 1885 oli todennäköisesti täysin riippumaton Rielin ja métisien meneillään olevasta kapinasta. Frog Lake “Massacre” ja “Siege” of Fort Battleford taistelut olivat molemmat pienien oma-aloitteisten cree-joukkojen hyökkäyksiä kapinoiden Big Bearin ja Poundmakerin valtaa vastaan. Intiaanipäälliköt viestittivät Ottawaan näiden hyökkäysten olevat epätoivoisten, nälkää kärsivien miesten toimia, eivätkä liittyneet käynnissä olevaan kapinaan. Tästä huolimatta territorion varakuvernööri Edgar Dewdney julkisesti ilmoitti métisien ja cree-intiaanien yhdistäneen voimansa.


title: Saskatchewanin kapina

text: 26. maaliskuuta 1885 Duck Laken taistelussa, Batochen lähistöllä Dumont voitti taistelun jossa vastassa oli kaikkiaan 90 miestä, koostuen Prince Albertin vapaaehtoisista ja ratsupoliiseista johdossaan ylipäällikkö Leif Newry Fitzroy Crozier. Tämän vuoksi kenraali Frederick Middleton lähetti alueelle joukon jossa oli kaikkiaan 2 000 Kanadanenglantilaista vapaaehtoista ja ratsupoliisia.


title: Saskatchewanin kapina

text: 2. huhtikuuta 1885 cree-intiaani Wandering Spirit joukkoinen hyökkäsi pieneen kylään Frog Lake (nykyisessä Albertassa). Hyökkäyksen motiivina oli tyytmättömyys treaty-sopimuksiin Kanadan kanssa, pääelinkeinon, biisonin sukupuuttoon tappaminen ja métisien voittoisa Duck Laken taistelu. Hyökkääjät kokosivat kaikki valkoiset siirtolaiset paikalliseen kirkkoon, he ajautuivat kiistaan kylän intiaaniasiamies Thomas Quinnin kanssa jonka seurauksena hänet surmattiin. Hyökkääjät surmasivat kaikkiaan yhdeksän henkeä ja ottivat kolme vangiksi.


title: Saskatchewanin kapina

text: Kanadan hallitus pani merkille teloitukset ja kasvavan kansannousun Luoteisterritorioissa. Kukistettuaan kapinan, hallituksen joukot teloittivat joukkoa johtaneen Wandering Spiritin hirttämällä.


title: Saskatchewanin kapina

text: 24. huhtikuuta 1885 Fish Creekin taistelussa métisit saivat merkittävän voiton hallituksen joukoista. Voitto ei ollut tarpeeksi merkittävä muuttamaan kapinan lopputulosta mutta he onnistuivat pysäyttämään kenraali Frederick Middletonin joukot ja hidastamaan heidän etenemistään Batocheen jossa métisit lopulta kohtasivat hallituksen joukot lopullisessa taistelussa.


title: Saskatchewanin kapina

text: 2. toukokuuta 1885 cree-sotapäällikkö Fine-Day kukisti Everstiluutnantti William Otterin johtamat joukot Cut Knifen taistelussa, Battlefordin lähistöllä. Kanadan sotilaat ja reserviläiset kukistuivat vaikka heillä oli käytössään Gatling-konekivääri sekä "flying column" osasto. Fine-Day oli intiaanipäällikkö Poundmakerin liittolainen.


title: Saskatchewanin kapina

text: 9. toukokuuta 1885 käydyssä Batochen taistelussa Middleton itse johti hyökkäystä. Pahasti alikynnessä olleilta métiseiltä loppuivat ammukset kolmen päivän piirityksen jälkeen, loppuvaiheessa he käyttivät mitä tahansa käsiinsä saamia teräviä esineitä ja pieniä kiviä ammusten sijasta. He joutuivat lopulta pakenemaan Middletonin joukkojen edetessä ja ottaessaan kylän haltuunsa. Riel antautui vapaaehtoisesti 15. huhtikuuta. Gabriel Dumont ja monet muut kapinaan osallistuneet pakenivat Montanaan Yhdysvaltoihin.


title: Saskatchewanin kapina

text: 28. toukokuuta 1885 kenraali Thomas Bland Strange johti Calgarystä tuomaansa ratsupoliin osastoa mutta hävisi Battle of Frenchman's Butte -taistelun Big Bearin johtamalle cree-joukolle.


title: Saskatchewanin kapina

text: 3. kesäkuuta 1885 majuri Sam Steelen johtama pienehkö ratsupoliisiosasto kohtasi pohjoista kohti matkalla olevat Battle of Frenchman's Butte -taistelusta tulleet intiaanit, joilta olivat ammukset lähes lopussa. Creet pakenivat lyhyen taistelun jälkeen.


title: Saskatchewanin kapina

text: Pian kapinan kukistamisen jälkeen suurin osa cree-taistelijoista antautui seuraavien viikkojen aikana, tietäen ettei heillä ollut pienintäkään voiton mahdollisuutta hallituksen joukkojen suurta ylivoimaa vastaan. Hallitus pystyi rauhoittamaan cree- ja assiniboine-intiaanit toimittamalla heille ruoka- sekä muita tarvikkeita. Poundmaker ja Big Bear tuomittiin vankeusrangaistukseen, kahdeksan muuta intiaanijohtajaa teloitettiin hirttämällä ja Louis Riel tuomittiin oikeudenkäynnissä teloitettavaksi hirttämällä. Rielin tuomiosta aiheitui eripuraa ja vilkasta keskustelua englanninkielisen ja ranskankielisen Kanadan välille. Intiaanipäällikkö Big Bear antautui 3. kesäkuuta käydyssä Loon Laken taistelussa.


title: Saskatchewanin kapina

text: Riel oli laskenut paljon Luoteisterritorioiden syrjäisyyden varaan. Hän luotti siihen, ettei Kanadan hallitus pystyisi lähettämään alueelle riittävästi joukkoja. Hän pystyisi näin ollen pakottamaan hallituksen neuvotteluihin. Taktiikka oli käytännössä sama kuin aikaisemmassa Redjoen kapinassa 1870, jossa ensimmäiset joukot saapuivat vasta kolmen kuukauden päästä kapinan alkamisesta. Hän ei ottanut huomioon uutta Canadian Pacific Railwayn rautatietä. Huolimatta osittain keskeneräisestä rautatiestä, ensimmäiset hallituksen joukot kenraali-majuri Frederick Dobson Middletonin johdolla saapuivat Duck Lakelle vain kaksi viikkoa Rielin vaatimusten jälkeen. Alueella oli myös hiljattain perustetun ratsupoliisin tukikohta.


title: Bayes-verkko

text: Bayes-verkko ("Bayesverkko", "Bayesilainen verkko") on verkkotodennäköisyysmalli, joka esittää joukon satunnaismuuttujia ja niiden välisiä ehdollisia riippuvuuksia suunnatun syklittömän verkon avulla. Verkon solmut edustavat satunnaismuuttujia ja kaaret niiden välisiä riippuvuuksia. Jokaiseen solmuun liitetään ehdollinen todennäköisyysfunktio, jonka määräämä jakauma vastaavan muuttujan arvoille riippuu solmun vanhempien saamista arvoista. Bayes-verkkoja käytetään esimerkiksi erilaisiin koneoppimisen tehtäviin.


title: Bayes-verkko

text: Formaalisti Bayes-verkon määrittelemä todennäköisyysjakauma on muotoa:


Bayes-verkko


title: Bayes-verkko

text: missä pa("v") on "v":n vanhempien joukko (eli ne solmut, joista on suunnattu kaari solmuun "v").


title: Gabriel Dumont

text: Gabriel Dumont (joulukuu 1837 – 19. toukokuuta 1906) oli läntisessä Kanadassa asuvien métisien johtaja. Vuonna 1873 Dumont valittiin St. Laurent de Grandin kylän johtajaksi, ja myöhemmin hän toimi merkittävässä roolissa Saskatchewanin kapinassa: hän oli johtajana retkikunnassa, joka taivutteli Louis Rielin palaamaan takaisin Kanadaan, ja myöhemmin toimi kenraalina Saskatchewanin kapinan aikana 1885. Hän osallistui Duck Laken taisteluun, Fish Creekin taisteluun sekä Batochen taisteluun. Saskatchewanin kapinan kukistuttua hän pakeni Cypress Hills -alueelle silloisessa Montanassa (sijaitsee nykyisten Albertan ja Saskatchewan provinssien rajalla). Hän antautui Yhdysvaltain ratsuväelle. Yhdysvaltain hallitus kuitenkin totesi hänen olevan poliittinen pakolainen ja vaupautti hänet pian.


title: Frances Anne Hopkins

text: Frances Anne Hopkins (2. helmikuuta 1838 – 5. maaliskuuta 1919) oli brittiläissyntyinen taidemaalari. Hän meni 1858 naimisiin Edward Hopkinsin kanssa joka oli Hudson’s Bay Companyn työntekijä. He matkustivat laajalti Pohjois-Amerikan turkiskauppareiteillä. Matkustaessaan kanoottireiteillä hän luonnosteli matkan varrelta monia kiinnostavia aiheita, jotka ovat sittemmin tulleet osaksi Kanadan historiaa.


title: Frances Anne Hopkins

text: Hopkinsin teoksista tunnetuimpia ovat muutamat suuret maalaukset, jotka hän maalasi luonnostensa perusteella. Niiden aiheina olivat hän itse, hänen aviomiehensä sekä soutajat heidän turkiskauppakanootissaan.


title: Frances Anne Hopkins

text: Hopkinsin isä oli Frederick William Beechey. Hän palasi Englantiin 1870, jossa hän eli kuolemaansa saakka. Monet hänen maalauksistaan ovat National Library and Archives of Canadan kokoelmissa.


title: Big Bear

text:
Big Bear, omalla kielellään Mistahimaskwa, (n. 1825 – 17. tammikuuta 1888) oli cree-intiaanien päällikkö, joka osallistui Saskatchewanin kapinaan ja tuomittiin pitkään vankeusrangaistukseen. Hän vakiinnutti asemansa kansansa johtajana 1850-luvun lopulla ja seuraavan vuosikymmenen alussa.
Big Bear syntyi Kanadan koillisosassa lähellä Fort Carltonia. Hän saattoi kuulua alun perin saulteaux-heimoon, mutta varttui cree-intiaanien joukossa. Hudson's Bay Companyn tietojen mukaan hän oli päässyt johtavaan asemaan cree-intiaanien keskuudessa vuoteen 1862 mennessä. Vuonna 1870 hän johti näitä mustajalkoja vastaan Belly Riverin taistelussa.


title: Big Bear

text: 1870-luvulla Kanadan parlamentti ryhtyi vaatimaan tasankointiaaneilta sopimuksia, joiden tarkoituksena oli siirtää intiaanit reservaatteihin. Big Bear suhtautui kanadalaisiin epäluuloisesti uskoen näiden ajavan vain uudisasukkaiden etuja, vaikka intiaaneille oli luvattu mahdollisuus vaikuttaa reservaattien sijaintiin. Hän kampanjoi intiaanien keskuudessa kanadalaisia vastaan ja neuvotteli muiden intiaanipäällikköjen kanssa, jotta he vaatisivat yhtenäistä intiaaniterritoriota. Kun Big Bear vuonna 1884 isännöi suurta paikallisten heimojen juhlatapahtumaa Saskatchewanissa, Kanadan ratsupoliisit puuttuivat tilaisuuteen, ja hajottivat kokoontumisen. Big Bear joutui lopulta myöntymään valkoisten vaatimuksiin turvatakseen ruoka-avun kansalleen, joka kärsi nälänhädästä biisonien määrän romahdettua.


title: Big Bear

text: Vuonna 1885 métisit aloittivat Saskatchewanin kapinan. Big Bearin osuus tapahtumien kulussa oli vähäinen, mutta joukko heimoon kuuluvia Kapapamahchakwewin alaisia sotureita surmasi yhdeksän valkoista Frog Laken kaupungissa. Big Bear tuomittiin kapinasta kuudenkymmenen vuoden vankeusrangaistukseen. Hän ei kuitenkaan joutunut kärsimään tuomiotaan loppuun, sillä hänet armahdettiin terveyssyistä.


title: Big Bear

text: Big Bear kuoli 17. tammikuuta 1877.


title: Saloisten vaakuna

text: Saloisten kunnanvaakuna on saanut aiheensa maataloudesta ja teollisuudesta, joiden keskinäistä yhteensopivuutta vaakunan rengas kuvastaa. Saloinen oli vahvasti maatalousvaltainen kunta, kunnes 1960–luvun alussa kuntaan perustettu Rautaruukin terästehdas muutti tilanteen tyystin toisenlaiseksi.


title: Saloisten vaakuna

text: Vaakunan on suunnitellut Gustaf von Numers, ja se vahvistettiin käyttöön 10. helmikuuta 1967. Vaakunan selitys on ”sinisessä kentässä rengas, jonka ulkoreunasta versoaa säteittäisesti kahdeksan apilanlehteä; kaikki hopeaa”. Vaakuna jäi epäviralliseksi kotiseutuvaakunaksi Saloisten liityttyä Raahen kaupunkiin 1973.


title: Femke Halsema

text: Femke Halsema (s. 25. huhtikuuta 1966 Haarlem, Alankomaat) on alankomaalainen poliitikko. Hän toimi sosiaalidemokraattisessa PvdA-puolueessa (Partij van de Arbeid), kunnes liittyi punavihreään GroenLinks-puolueeseen 1990-luvun lopulla. Hän istui Alankomaiden edustajainhuoneessa vihervasemmistolaisena 1998–2011. Halsema toimi GroenLinksin johdossa 2002–2010.


title: Galite-saaret

text: Galite-saaret (, ) on Tunisialle kuuluva pienten kivikkoisten, tuliperäisten saarten ryhmä Välimeressä. Ne sijaitsevat noin 40 km Tunisian rannikolta pohjoiseen, 150 km Sardiniasta etelään. Saarista suurin La Galite on 5.4 km pitkä ja alle kolme kilometriä leveä. Yhteensä saarten pinta-ala on 9 neliökilometriä.


title: Galite-saaret

text: Pienimmät saaret ovat luonnonsuojelualuetta, jossa elää uhanalaisia lintuja ja munkkihylkeitä.


title: L’Aura

text: L'Aura eli Laura Abela (s. 13. elokuuta 1984 Brescia) on italialainen laulaja-lauluntekijä. Hän on osallistunut San Remon musiikkijuhlille vuosina 2006 ja 2008. Hänen debyyttialbuminsa "Okumuki" ilmestyi alun perin vuonna 2005, mutta julkaistiin uutena versiona 2006. Toinen albumi, "Demian", ilmestyi vuonna 2007.


title: L’Aura

text: Kokoelmalevy "L'Aura" julkaistiin vuonna 2008.


title: L’Aura

text: L'Aura myös soittaa pianoa ja viulua.


title: Walt Faulkner

text: Walter 'Walt' Faulkner (16. helmikuuta 1920 – 22. huhtikuuta 1956) oli yhdysvaltalainen Indianapolis 500 -kuljettaja. Hän osallistui viiteen Indianapolis 500 -kilpailuun kausilla 1950–1951 ja 1953–1955. Hän oli ensimmäinen tulokas, joka ajoi debyyttikilpailussaan paalupaikalle. Itse kilpailussa hän putosi seitsemänneksi juuri pisteiden ulkopuolelle. Faulkner saavutti urallaan vain yhden MM-pisteen, joka tuli vuoden 1955 kilpailusta ja hän jakoi sijoituksensa yhdessä Bill Homeierin kanssa.


title: Walt Faulkner

text: Faulkner kilpaili urallaan myös NASCAR, National Championship -sarjassa, midget cars ja Edelbrockin dirt track racing -sarjassa. Faulkner kuoli vuoden 1956 USAC Stock Car -tapahtumassa Kaliforniassa.


title: Walt Faulkner

text: Hänet liitettiin kuolemansa jälkeen kunniakuljettajien joukkoon Yhdysvaltojen West Coast Stock Car Hall of Fameen vuonna 2006 ja National Midget Auto Racing Hall of Fameen vuonna 2007.


title: William Ferguson

text: William Ferguson (6. maaliskuuta 1940 Johannesburg – 19. toukokuuta 2007 Durban) oli eteläafrikkalainen F1-kuljettaja. Hän osallistui yhteen F1-osakilpailuun kaudella 1972, Etelä-Afrikan GP:hen. Hän kuitenkin karsiutui, eikä päässyt starttaamaan kilpailuun. Hänen moottorinsa hajosi jo harjoituksissa. Hän osallistui lukuisiin MM-sarjaan kuulumattomiin kilpailuihin.


title: Elmas

text: Elmas on kaupunki Italian Sardiniassa Cagliarin metropolikaupungissa. Se tunnetaan lentokentästään, joka palvelee koko Sardiniaa. Siellä on myös Italian ilmavoimien tukikohta. Elmasin väkiluku on vajaat 10 000.


title: Over the Top – terästäkin kovempi

text: Over the Top – terästäkin kovempi ("Over the Top") on yhdysvaltalainen toimintaelokuva vuodelta 1987. Menahem Golanin ohjaaman elokuvan pääosissa ovat Sylvester Stallone, Susan Blakely, Robert Loggia, David Mendenhall ja Rick Zumwalt.


title: Over the Top – terästäkin kovempi

text:
Lincoln Hawk (Sylvester Stallone) on aikapäiviä sitten vaimostaan eronnut rekkakuski, joka harrastaa kädenvääntöä. Poikaansa hän ei ole tavannut vuosiin, mutta ex-vaimon sairastuessa hän saa tilaisuuden tutustua poikaansa paremmin. Pojan appi-isä Jason Cutler (Robert Loggia) ei pidä siitä, että tämä alkaa kuljeskella kiertolaiselämää viettävän isänsä kanssa. Poika on tietysti ylpeä isästään, joka hänen uskoakseen pystyy vääntämään vaikka käden irti.
Video-oppaassa vuodelta 1994 Asko Alanen antaa elokuvan suomalaiselle VHS-kasettijulkaisulle alimman arvosanan eli ”pommin”. Hänen mukaansa elokuva on ”rasittavan imelä ja hikinen machopullistus”.


title: Vita Palamar

text: Vita Palamar (, s. 12. lokakuuta 1977) on ukrainalainen korkeushyppääjä.


title: Vita Palamar

text: Palamar sijoittui junioreiden MM-kilpailuissa Sydneyssä 1996 kuudenneksi tuloksella 185 cm. Gentin sisäratojen EM-kilpailuissa 2000 hän oli viides ylitettyään 192. Sydneyn olympialaisissa hän sijoittui seitsemänneksi tuloksella 196. Vuonna 2001 hän oli viides sekä Lissabonin sisäratojen että Edmontonin ulkoratojen MM-kilpailuissa. Lisäksi hän voitti kultaa Pekingin universiadeissa ja sijoittui viidenneksi GP-finaalissa.


title: Vita Palamar

text: Palamar sijoittui viidenneksi Pariisin MM-kilpailuissa 2003 tuloksella 195 cm. Myöhemmin samana syksynä hän oli toinen sivuttuaan ennätystään 201 cm. Hän oli hypännyt saman tuloksen aiemmin Zürichissä 15. elokuuta 2003. Budapestin sisäratojen MM-kilpailuissa 2004 hän sijoittui neljänneksi tuloksella 197. hän oli samana vuonna kahdeksas.


title: Vita Palamar

text: Palamar sijoittui vuonna 2005 toiseksi Euroopan cupissa ja . Helsingin MM-kilpailuissa hän oli viides tuloksella 193 cm. Vuonna 2007 hän sijoittui seitsemänneksi Osakan MM-kilpailuissa ja kuudenneksi . Valencian sisäratojen MM-kilpailuissa 2008 hän saavutti pronssia halliennätyksellään 201. Pekingin olympialaisissa hän sijoittui alun perin viidenneksi tuloksella 199. Berliinin MM-kilpailuissa 2009 hän karsiutui loppukilpailusta.


title: Vita Palamar

text: Palamarin Pekingin olympialaisissa 2008 antama dopingnäyte osoittautui vuonna 2016 tehdyissä uusintatesteissä positiiviseksi. Hän sai kahden vuoden kilpailukiellon ajalle 6.9.2016–5.9.2018 ja kaikki hänen tuloksensa aikaväliltä 23.8.2008–22.8.2010 hylättiin takautuvasti.


title: Kahleissa

text: Kahleissa ("Lock Up") on yhdysvaltalainen toimintaelokuva, jonka pääosassa esiintyy Sylvester Stallone.


title: Kahleissa

text: Frank Leone (Sylvester Stallone) on joutunut vankilaan kasvatti-isänsä pahoinpitelijälle kostamisesta. Frank on mallikelpoinen avovanki ja odottaa vapautumistaan, kunnes eräänä yönä Frank siirretään pahamaineisen vankilanjohtajan (Donald Sutherland) johtamaan vankilaan. Johtaja Drumgoole aikoo tehdä Frankin elämän helvetiksi, koska tämä on aiemmin paennut toisesta vankilasta hänen vahtivuorollaan.


title: Tango & Cash

text: Tango & Cash on yhdysvaltalainen toimintakomedia, jossa näyttelevät muun muassa Sylvester Stallone ja Kurt Russell. Muissa pääosissa näyttelevät Teri Hatcher ja Jack Palance. Elokuvan on ohjannut Neuvostoliitosta Yhdysvaltoihin vuonna 1980 muuttanut Andrei Kontšalovski.


title: Tango & Cash

text: Kaksi Los Angelesin poliisia, Ray Tango (Sylvester Stallone) ja Gabriel Cash (Kurt Russell), luulevat kumpikin olevansa kaupungin tehokkaimmat poliisit. Heidän täytyy liittoutua selvitäkseen varakkaasta rikollispomosta, joka lähettää kaksikon pahamaineiseen vankilaan.


title: Tango & Cash

text: Kurt Russell oli Razzie-ehdokkaana vuoden huonoimmasta roolityöstä ja käsikirjoittaja Randy Feldman huonoimmasta käsikirjoituksesta.


title: Tango & Cash

text: Video-opas vuodelta 1994 antoi elokuvan VHS-versiolle yhden tähden viidestä.


title: Oscar (elokuva)

text: Oscar on vuonna 1991 ensi-iltansa saanut yhdysvaltalainen komediaelokuva, jonka pääosaa esittää Sylvester Stallone. Elokuva ei menestynyt teattereissa.


title: Oscar (elokuva)

text:
Gangsteri Angelo ”Snaps” Provolone lupaa kuolevalle isälleen omistaa elämänsä rikollisuudelle ja mafialle. Kuukausia myöhemmin Snaps lähtee pankinryöstöön, ja tästä alkaa hurja ja naurettava tapahtumasarja.
"Video-oppaassa" vuodelta 1994 Olavi Similä pitää Stallonen roolityötä yllättävän hauskana muutoin sujuvassa mutta särmättömässä komediassa. Hän antaa "Oscarille" kolme tähteä viidestä, mikä vastaa sanallista arviota ”hyvä”.


title: Kid vs. Kat

text: Kid vs. Kat on kanadalainen piirrossarja, jota esitetään Disneyn Jetix-kanavalla. Sarja kertoo kymmenvuotiaan Coopin kamppailusta pikkusiskonsa lemmikkikissan kanssa. Kissa on todellisuudessa pahantahtoinen avaruusolento.


title: Kid vs. Kat

text: Coop pelaa baseballia isänsä ja pikkusiskonsa kanssa, kun pallo lentää pensaikkoon. Coop menee hakemaan palloa, mutta samaan aikaan pensaiden taakse laskeutuu olio, joka säikäyttää Coopin karkuun. Coopin pikkusisko Milly menee katsomaan mitä Coop säikähti ja palaa pensaikosta kissa sylissään. Milly kysyy isältä saako hän pitää sen, ja hänen ryhdyttyä huutamaan isän ei auta kuin suostua. Milly nimeää kissansa Herra Katiksi. Pian Coop kuitenkin huomaa, että Hr. Katti ei ole maapallolta kotoisin ja se aiheuttaa tahallaan Coopille harmia. Muut perheenjäsenet eivät usko Coopia, kun hän yrittää kertoa kissan olevan erittäin älykäs, häijy ja kotoisin toiselta planeetalta. Coopin on maksettava samalla mitalla Herra Katille, mutta se ei ole helppoa, kun kissa hallitsee myös muukalaisten teknologian.


title: Dawood Sarkhosh

text: Dawood Sarkhosh (; s. 26. huhtikuuta 1971 Daikondin maakunta, Afganistan) on afganistanilainen runoilija, laulaja ja muusikko. Sarkhosh aloitti runoilemisen yhdeksänvuotiaana ja laulamisen sekä soittamisen 17-vuotiaana Damburalla, afganistanilaisella kansallissoittimella.


title: Dawood Sarkhosh

text: Sarkhoshilla oli veli Sarwar Sarkhosh, joka kuoli Afganistanissa 24-vuotiaana. Hänen perheensä lähti sodan vuoksi pakoon Pakistanin - Quettaan. Dawood Sarkhosh asuu tällä hetkellä Itävallassa - Wienissä. Hän on naimisissa Kobra Nekzad Sarkhoshin kanssa, ja heillä on kolme lasta: Saboor, Zolfoqar ja Yasir.


title: Seis! Tai mamma ampuu

text: Seis! Tai mamma ampuu ("Stop! Or My Mom Will Shoot") on yhdysvaltalainen toimintakomedia, jonka pääosissa ovat Sylvester Stallone ja Estelle Getty.


title: Seis! Tai mamma ampuu

text: Kovaotteinen poliisi Joe Bomowski (Sylvester Stallone) saa yllättävän vieraan kun hänen äitinsä Tutti Bomowski (Estelle Getty) muuttaa tämän luokse.


title: Seis! Tai mamma ampuu

text: "Video-oppaassa" vuodelta 1994 Olavi Similä pitää elokuvaa hyväntuulisena tusinakomediana, jossa Gettyn ja Stallonen yhteistyö toimii. Hän antaa elokuvalle kolme tähteä viidestä, mikä vastaa sanallista arviota ”hyvä”.


title: Ernst Lindemann

text: Ernst Lindemann () oli Kriegsmarinen kommodori () ja taistelulaiva "Bismarckin" päällikkö.


title: 1999–2009

text: 1999–2009 on Disco-yhtyeen 27. toukokuuta 2009 julkaisema kokoelma-albumi. Kokoelma sisältää kaikki yhtyeen singlet ensimmäisestä ”Hei älä luule” viimeisimpään ”Mitä rakkaus saa aikaan?”, kaksi ennenjulkaisematonta uutta kappaletta sekä kaksi liveversiota.


title: 1999–2009

text: Kokoelman ensimmäisenä singlenä julkaistiin kappale ”Mitä rakkaus saa aikaan?” huhtikuun alussa 2009. Myöhemmin kappaleesta kuvattiin Virossa musiikkivideo.


title: EgyptAirin lento 648

text: EgyptAirin lento 648 kaapattiin 23. marraskuuta vuonna 1985 reittilennolla Ateenasta Kairoon.


title: EgyptAirin lento 648

text: 10 minuuttia nousun jälkeen viisi aseistettua palestiinalaista Abu Nidal -järjestön terroristia kaappasi koneen. Kaappaajat ilmoittivat kuuluvansa "Egyptin vallankumous" -järjestöön ja alkoivat tutkia matkustajien passeja. Lennolla ollut Egyptin turvallisuuspoliisi avasi tulen kaappareita kohti. Ennen haavoittumistaan hän ehti tappaa yhden kaappaajista. Laukaustenvaihdon aikana lentokoneen runko vaurioitui, ja matkustamon ilmanpaine putosi. Lentokoneen lentokorkeutta oli nopeasti laskettava 3 000 metriin.


title: EgyptAirin lento 648

text: Tilanteen rauhoituttua kaappaajat ilmoittivat määränpääkseen Libyan, mutta lentokoneessa ei ollut kohteeseen riittävästi polttoainetta, ja koneen oli tehtävä välilasku Maltan saarelle.


title: EgyptAirin lento 648

text: Polttoaineen loppumisen lisäksi koneessa oli runsaasti loukaantuneita matkustajia. Maltan viranomaiset eivät suostuneet antamaan lupaa laskeutumiselle, mutta kaappaajat pakottivat kapteeni Hani Galalin laskeutumaan Luqan lentoasemalle. Laskeutumisen estämiseksi kiitotien valot oli sammutettu, mutta kone onnistui laskeutumaan ilman ongelmia.


title: EgyptAirin lento 648

text: Maltan viranomaiset olivat aluksi optimistisiä kriisin ratkaisun suhteen, sillä Maltalla oli hyvät suhteet arabimaihin. Saarella oli aikaisemmin tapahtunut muita lentokonekaappauksia, jotka myös olivat palestiinalaisten tekemiä. Maltan pääministeri Karmenu Mifsud Bonnici saapui kentälle ja otti lennonjohdon kautta yhteyden koneeseen ehdottaakseen neuvotteluita. Hän kuitenkin ilmoitti, ettei lisäpolttoainetta tulisi eikä lähtö saarelta olisi taattu, ennen kuin matkustajat vapautettaisiin. Maltan armeijan sotilaat piirittivät konetta. Aluksi 11 matkustajaa ja 2 loukkaantunutta miehistön jäsentä vapautettiin. Kaapparit alkoivat kuitenkin pian ampua panttivankeja. Ensimmäinen heistä oli israelilainen Tamar Artzi.


title: EgyptAirin lento 648

text: Ranska, Iso-Britannia ja Yhdysvallat tarjoutuivat lähettämään paikalle terrorisminvastaisia erikoisjoukkoja. Kaappareiden johtaja Omar Mohammed Ali Resaq uhkasi tappaa kaikki koneen panttivangit yhden kerrallaan 15 minuutin välein, ellei hänen vaatimuksiinsa suostuta. Seuraava uhri oli israelilainen Nitzan Mendelson. Kolme amerikkalaista ammuttiin seuraavaksi: Patrick Scott Baker, Scarlett Marie Rogenkamp ja Jackie Pflug. Ammutuista panttivangeista Mendelson ja Rogenkamp kuolivat.


title: EgyptAirin lento 648

text: Maltan pääministerille aiheuttiva paineita sekä kaappaajat että Yhdysvallat ja Egypti. Molempien maiden suurlähettiläät olivat lentoasemalla.


title: EgyptAirin lento 648

text: Puoluettomuuspolitiikaa ajava Maltan hallitus ei halunut amerikkalaisia tai israelilaisia erikoisjoukkoja lentoasemalle, vaikka Yhdysvaltain ilmavoimien tukikohta oli vain 20 minuutin lentomatkan päässä Sigonellassa, Sisiliassa.